
 讚拽讗 讗转讬 诪讬讛讜讚讛. 讚拽讗诪专 诇讜 讚讜讚 讜讗转讛 讗谞讜砖 讻注专讻讬 讗诇讜驻讬 讜诪讬讜讚注讬 砖讛讬讛 拽讜专讗 诇讗讞讬转讜驻诇 诪讬讜讚注讬 拽专讜讘讬 砖讛讬讛 诪砖讘讟 讬讛讜讚讛 讻讚讜讚: 诪讜讗讘 住讬专 专讞爪讬. 讚讜讚 讚拽讗 讗转讬 诪诪讜讗讘: 住讬专 专讞爪讬: 讙讞讝讬 砖住专 讜谞爪讟专注 注诇 注住拽讬 专讞讬爪讛: 注诇 讗讚讜诐 讗砖诇讬讱 谞注诇讬. 讗谞注讬诇 讗讜转诐 讘讙谉 注讚谉: 讗诐 讬讘讗 讚讜讚 砖讛专讙 讗转 讛驻诇砖转讬. 讜讬爪注拽 诇驻谞讬讱 注诇 砖讗转讛 谞讜转谉 讞诇拽 诇讚讜讗讙 讜讗讞讬转讜驻诇 诇注讜讛''讘 诪讛 讗转讛 注讜砖讛 诇讛驻讬住 讚注转讜 砖讛诐 讛讬讜 砖讜谞讗讬谉 讗讜转讜: 讗诪专 诇讛诐. 注诇讬 诇驻讬讬住谉 讜诇注砖讜转谉 专讬注讬诐 讜讗讛讜讘讬诐 讝讛 诇讝讛 讜讛讬讬谞讜 讛转专讜注注讬 诇砖讜谉 专讬注讜转: 讜砖诪讜讗诇 讗诪专 诪讗讬 转砖讜讘讛 谞爪讞转 . 讻讛''讙 [讘讗讜] 注砖专讛 讘谞讬 讗讚诐 讜讻讜': 注讘讚 砖诪讻专讜 专讘讜. 讜诪讗讞专 砖诪讻专谞讜 讛拽讘''讛 诇谞讘讜讻讚谞爪专 讜讙专砖谞讜 诪注诇讬讜 讬砖 诇讜 注诇讬谞讜 讻诇讜诐: 诪讗讬 讚讻转讬讘 讜讚讜讚 注讘讚讬 谞讘讜讻讚谞爪专 注讘讚讬. 砖拽专讗讜 诇讗讜转讜 专砖注 注讘讚 讻诪讜 砖拽专讗讜 诇讚讜讚 讚讻转讬讘 讘住讜祝 讬专诪讬讛 (诪讘) 讛谞谞讬 砖讜诇讞 讜诇拽讞转讬 讗转 谞讘讜讻讚谞爪专 注讘讚讬 诇讗 诪驻谞讬 砖讚讜诪讛 讝讛 诇讝讛 讗诇讗 讙诇讜讬 讜讬讚讜注 诇驻谞讬 诪讬 砖讗诪专 讜讛讬讛 讛注讜诇诐 砖注转讬讚讬谉 讬砖专讗诇 诇讜诪专 讻讘专 诪讻专谞讜 讛拽讘''讛 诇谞讘讜讻讚谞爪专 诇驻讬讻讱 讛拽讚讬诐 讛拽讘''讛 讜拽专讗 注讘讚讬 诇谞讘讜讻讚谞爪专 讻讚讬 诇讛讞讝讬专 诇讛谉 转砖讜讘讛: 注讘讚 诇诪讬 谞讻住讬诐 诇诪讬. 讻诇讜诪专 谞讘讜讻讚谞爪专 注讘讚讬 讛讜讗 讜讻诇 诪讛 砖拽谞讛 诇讬 讛讜讗 讜注讚讬讬谉 诇讗 讬爪讗转诐 诪专砖讜转讬: 讜讛注讜诇讛 注诇 专讜讞讻诐 讛讬讛 诇讗 转讛讬讛. 讻诇 诪讛 砖讗转诐 住讘讜专讬诐 诇讗 讬讛讬讛: 讻诇 讻讬 讛讗讬 专讬转讞讗. 诪讬 讬转谉 讜讬讘讗 诇谞讜 讝讛 讛讻注住 讘讞讬诪讛 砖驻讜讻讛 讗诪诇讜讱 注诇讬讻诐 砖讬讙讗诇谞讜 讘注诇 讻专讞谞讜 讜讬诪诇讜讱 注诇讬谞讜: 讗''专 讗讘讗 讘专 讻讛谞讗. 讛讬讬谞讜 转砖讜讘讛 谞爪讞转 讚讗诪专讜 诇讬讛 讗诇讛讬诐 讬讜专谞讜 砖讗讬谉 讗谞讜 讬讻讜诇讬谉 诇讬住专 讗讜转讜: 讘诇讗 注诐. 砖讗讬谉 诇讜 讞诇拽 注诐 注诐: 砖讘诇讛 注诐. 砖讘诇讘诇 讬砖专讗诇 讘注爪转讜 砖讛砖讬讗讜 诇讘诇拽 讻讚讘注讬谞谉 诇诪讬诪专 诇拽诪谉 讜讛驻讬诇 诪讛诐 讻''讚 讗诇驻讬诐: 讘注讜专 砖讘讗 注诇 讘注讬专. 砖讘讗 注诇 讗转讜谞讜 讻诪讜 讘讛诪讛 讚诪转专讙诪讬谞谉 讘注讬专: 转谞讗 讛讜讗 讘注讜专. 讗讘讬讜 砖诇 讘诇注诐 讛讜讗 讻讜砖谉 专砖注转讬诐 讛讜讗 诇讘谉 讛讗专诪讬: 讗讞转 讘讬诪讬 讬注拽讘. 砖专讚祝 讗讞专讬讜 讜讘拽砖 诇注拽讜专 讛讻诇: 讜讗讞转 讘讬诪讬 砖讜驻讟讬诐. 诇讗讞专 诪讬转转 讬讛讜砖注 讚讻转讬讘 (砖讜驻讟讬诐 讙) 讜讬讞专 讗祝 讛' 讘讬砖专讗诇 讜讬转谞诐 讘讬讚 讻讜砖谉 专砖注转讬诐: 讘谞讜 讘注讜专. 诪砖诪注 讘注讜专 讘谞讜 砖诇 讘诇注诐 讛讬讛: 讘谞讜 讛讜讗. 诇讘诇注诐 讘谞讘讬讗讜转 砖讘诇注诐 讙讚讜诇 诪讗讘讬讜 讛讬讛 讘谞讘讬讗讜转: 讛讗 砖讗专 谞讻专讬诐 讗转讜. 讻诇讜诪专 诪讚拽讗 讞砖讬讘 转谞讗 讚诪转谞讬转讬谉 讚讘诇注诐 砖讛讬讛 谞讻专讬 讘讛讚讬 讛讚讬讜讟讜转 讜拽讗诪专 讚讗讬谉 诇讜 讞诇拽 诪讻诇诇 讚砖讗专 谞讻专讬诐 讬砖 诇讛诐 讞诇拽: 诪转谞讬转讬谉 诪谞讬 讜讻讜'. 讗''诇 专' 讬讛讜砖注 讗诇讜 谞讗诪专 讬砖讜讘讜 专砖注讬诐 诇砖讗讜诇讛 讘讻诇 讛讙讜讬诐 诪砖诪注 讻讚拽讗诪专转 讛砖转讗 讚讻转讬讘 讻诇 讙讜讬诐 砖讻讞讬 讗诇讛讬诐 诇讗 诪砖诪注 讗诇讗 讗讜转谉 讛砖讜讻讞讬诐 讗诇讜讛 讻讙讜谉 讘诇注诐 [讜砖讻诪讜转讜] 讗讘诇 讗讞专讬谞讬 讗转讜 讻讚讗诪专讬谞谉 讘专讬砖 驻专拽讬谉 (讚祝 爪讗:) 讜专注讜 讝专讬诐 爪讗谞讻诐 讜讘谞讬 谞讻专 讗讻专讬讻诐 诇注讜诇诐 讛讘讗: 诪讗讬 谞讬谞讛讜 讻诇 讙讜讬诐 砖讻讞讬 讗诇讛讬诐. 讚诪砖讜诐 讛讻讬 讘讜专专 讛拽讘''讛 讛专砖注讬诐 砖讘讛诐 讜谞讜转谉 讗讜转诐 讘讙讬讛谞诐 讜讗讬谉 诇讛诐 讞诇拽 诇注转讬讚 讗讘诇 讛砖讗专 讬砖 诇讛诐 讞诇拽: 讜讗祝 讗讜转讜 专砖注 谞转谉 住讬诪谉 讘注爪诪讜. 砖讗讬谉 诇讜 讞诇拽 诇注转讬讚: 转诪讜转 谞驻砖讬 诪讜转 讬砖专讬诐. 讗诐 讬诪讜转 诪讬转转 注爪诪讜 转讛讗 讗讞专讬转讬 讻诪讜讛讜 讚讜讚讗讬 讬砖 诇讜 讞诇拽 注诪讛诐: 讜讗诐 诇讗讜. 讚诇讗 讬诪讜转 讗诇讗 讬讛专讙 讛谞谞讬 讛讜诇讱 诇注诪讬 诇讙讬讛谞诐: 诇讗 讛讬讛 诇讛诐 砖诇讜诐. 讚讻转讬讘 讛诪讻讛 讗转 诪讚讬谉 讘砖讚讛 诪讜讗讘: 爪讛讜讘讬谉. 讻注讜住讬谉 讻讗讚诐 砖讻讜注住 驻谞讬讜 爪讛讜讘讬谉: 讻专讻讜砖转讗. 讞讜诇讚讛: 讻专讻讜砖转讗 讜砖讜谞专讗. 讗讬谉 诇讛诐 砖诇讜诐 诪注讜诇诐: 讘讬砖 讙讚讗. 诪讝诇 专注: 讻诇讜诐 讬砖 讗讘 砖砖讜谞讗 讗转 讘谞讜. 砖讛讜讗 住讘讜专 砖讬讗诪专 诇讜 讛拽讘''讛 拽诇诇 讗转 讘谞讬 讚拽讗诪专 讘诇注诐 诇讬谞讜 驻讛 [讛诇讬诇讛]: 讞讜爪驻讗 讗驻讬诇讜 讻诇驻讬 砖诪讬讗 诪讛谞讬. 讚讗讛谞讬 诇讬讛 诪讛 砖讛讞爪讬祝 驻谞讬讜 诇讜诪专 诇砖诇讜讞讬 讘诇拽 诇讬谞讜 驻讛 砖讗诪专 诇讜 讛拽讘''讛 讘转讞讬诇讛 诇讗 转诇讱 讜讛讚专 讗诪专 诇讱: 诪诇讻讜转讗 讘诇讗 转讙讗. 讻诇讜诪专 砖专专讛 讙讚讜诇讛 讜讗讬谞讜 讞住专 讗诇讗 讻转专 诪诇讻讜转: 讗谞讻讬 讛讬讜诐 专讱 讜诪砖讜讞 诪诇讱 讜讛讗谞砖讬诐 讛讗诇讛 拽砖讬诐 诪诪谞讬. 讻诇讜诪专 讗讬谞讬 讙讚讜诇 诪讛诐 讗诇讗 诪砖讬讞转 诪诇讻讜转: 砖驻讬. 讻诪讜 (讞讜诇讬谉 讚祝 谞讚:) 讘讜拽讗 讚讗讟诪讗 讚砖祝 诪讚讜讻转讬讛: 砖驻讬驻讜谉. 诪砖诪注讜 砖转讬诐: 砖转讜诐 讛注讬谉. 砖转讜诐 驻转讜讞 讻诪讜 砖转讜诪讜 谞讬讻专 讻诇讜诪专 注讬谞讜 讗讞转 驻转讜讞讛 诪讻诇诇 讚讛讗讞专转 住转讜诪讛 讜讛讻讬 谞诪讬 诪转专讙诪讬谞谉 讚砖驻讬专 讞讝讬 讗讬转 讚诪驻专砖讬 砖转讜诐 讻诪讜 住转讜诐 讜诇讗讜 诪讬诇转讗 讛讬讗: 拽讜住诐 讘讗诪转讜. 讻讙讜谉 诪注诇讛 讘讝讻讜专讜: 

转讜住驻讜转



 讗讬谉 驻讬专讜砖 诇拽讟注 讝讛 

讬讚 专诪"讛

讗诪专 专砖讘"诇 诪讗讬 讚讻转讬讘 讚讜讚 注讘讚讬 讜讻转讬讘 谞讘讜讻讚谞爪专 注讘讚讬 讜讻讬 讛讚讚讬 谞讬谞讛讜 讗诇讗 讙诇讜讬 讜讬讚讜注 诇驻谞讬 讛诪拽讜诐 砖注转讬讚讬谉 讬砖专讗诇 诇讜诪专 注讘讚 砖诪讻专讜 专讘讜 讻诇讜诐 讬砖 诇讜 注诇讬讜 砖讜诐 砖讬注讘讜讚 诇驻讬讻讱 拽讚诐 讜拽专讗 诇谞讘讜讻讚谞爪专 注讘讚讬 诇讜诪专 诇讱 注讘讚 砖拽谞讛 谞讻住讬诐 注讘讚 诇诪讬 谞讻住讬诐 诇诪讬 讗祝 讬砖专讗诇 讗注驻"讬 砖诪讻专谉 讛诪拽讜诐 讘讬讚 谞讘讜讻讚谞爪专 讘讬讚 注讘讚讜 诪讻专谉 讜诇讗 谞住转诇拽讛 讝讻讜转讜 诪讛谉. 讜讬住专讜 诇诪砖驻讟 讗诇拽讬讜 讗诪专 诇讛谉 谞讘讬讗 诇讬砖专讗诇 讬住专讜 讬爪专讻诐 讜讻驻讜 讗讜转讜 诇诪砖驻讟 讗诪专讜 诇讜 讗诇拽讬讜 讬讜专谞讜 讛讜讗 讬讜专讛 讗讜转讜 讘讚专讱 讬砖专讛 讗诐 讛讜讗 讞驻抓 讘讻讱 讜讗诐 讗讬谞讜 讞驻抓 讘讻讱 讗谞讜 诪讛 诇谞讜 诇讬住专讜 讜诇讗 砖诪讚转 讛讚讬谉 谞讜讛讙转 讻讱 讗诇讗 诇讛讜讚讬注讱 专讜注 诪讞砖讘讜转 专砖注讬 讬砖专讗诇 砖讛讬讜 讘讗讬谉 讘注诇讬诇讛 诇驻谞讬 讛诪拽讜诐 讜诪讞驻讗讬谉 注诇 诪讚讜转讬讜 讚讘专讬诐 讗砖专 诇讗 讻谉 讚讻转讬讘 (诪"讘 讬"讝) 讜讬讞驻讗讜 讘谞讬 讬砖专讗诇 讚讘专讬诐 讗砖专 诇讗 讻谉 注诇 讛' 讗诇讛讬讛诐 讗讘诇 诪讚讜转讬讜 砖诇 拽讘"讛 讻讜诇诐 谞讻讜讞讬诐 诇诪讘讬谉 讜讬砖专讬诐 诇诪讜爪讗讬 讚注转 砖讗讬谉 讛拽讘"讛 讻讜驻讛 讗转 讛讗讚诐 诇讛专注 讗讜 诇讛讟讬讘 讗诇讗 讘讚专讱 砖讗讚诐 专讜爪讛 诇诇讱 讘讛 诪讜诇讬讻讬谉 讗讜转讜 讜讛专讬 讻讞讜 诪住讜专 诇讜 诇讛讟诪讗 讗讜 诇讬讟讛专 讗诇讗 砖诪讚转 讛讟讜讘讛 诪专讜讘讛 诪诪讚转 讛驻讜专注谞讜转 讻讬爪讚 讘讗 诇讬讟诪讗 驻讜转讞讬谉 诇讜 讘讗 诇讬讟讛专 诪住讬讬注讬谉 诇讜 讜注讜讚 讗诪专讜 讞讻诪讬诐 (讘专讻讜转 诇"讙:) 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐:



驻讬住拽讗 讗专讘注讛 讛讚讬讜讟讜转 讻讜', 讘诇注诐 讘诇讗 注诐 讻诇讜诪专 砖讗讬谉 诇讜 讞诇拽 注诐 讛注诐, 讚"讗 讘诇注诐 砖讘诇讛 讬砖专讗诇 讘注爪转讜. 讘谉 讘注讜专 讘谉 砖讘讗 注诇 讘注讜专 注诇 讗转讜谞讜 讻讚讻转讬讘 讛诇讗 讗谞讻讬 讗转讜谞讱, 讘注讜专 诇砖讜谉 讘讛诪讛 讟注谞讜 讗转 讘注讬专讻诐, 讜讬砖 诇驻专砖 讘谉 讘注讜专 讘谉 讛讗讬砖 讗砖专 讘讗 注诇 讘注讜专 讻诇讜诪专 砖讗讘讬讜 砖诇 讘诇注诐 讘注讜专 讛讬讛 谞拽专讗 诇诪讛 谞拽专讗 讘注讜专 诇驻讬 砖讘讗 注诇 讛讘讛诪讛 讜讛讬讬谞讜 讚讗诪专讬谞谉 讻转讬讘 讘谉 讘注讜专 讚诪砖诪注 诇讬讛 讚讗讘讬讜 砖诇 讘诇注诐 讘注讜专 讛讬讛 诪讬拽专讬, 讜诇讛讗讬讱 驻讬专讜砖 拽诪讗 (讗讬) 诪注讬拽专讗 拽讗 讚讬讬拽 诇驻讜诐 诪砖诪注讜转讗 讚讚专砖讗 讜诇讘住讜祝 讚讬讬拽 诇驻讜诐 驻砖讟讬讛 讚拽专讗 讚讘注讜专 讗讘讬讜 砖诇 讘诇注诐 讛讬讛 讜讛讬讬谞讜 讚讻转讬讘 讘谉 讘注讜专 讘诇注诐 讛讬讛 讘谞讜 砖诇 讘注讜专 讜讗诪讟讜诇 讛讻讬 拽讗 拽砖讬讗 诇谉 讻转讬讘 讘谉 讘注讜专 讗诇诪讗 讘诇注诐 讘谞讜 砖诇 讘注讜专 讛讜讛 [讜讻转讬讘 讘谞讜 讘注讜专 讚诪砖诪注 讘注讜专 讛讜讛] 讘谞讜 砖诇 讘诇注诐 讜驻专讬拽 专"讬 讚讛讗讬 讚讻转讬讘 讘谞讜 讘注讜专 诇讗讜 讘谞讜 诪诪砖 拽讗诪专 讗诇讗 砖讛讬讛 讘注讜专 讘谞讜 砖诇 讘诇注诐 讘谞讘讬讗讜转 讻诇讜诪专 拽讟谉 诪诪谞讜 讘谞讘讬讗讜转. 讜讚讬讬拽讬谞谉 诪讚讗讬讻驻诇 转谞讗 诇讗砖诪讜注讬谞谉 讙讘讬 讘诇注诐 讚讛讜讛 讗转讬 诪讗讜诪讜转 讛注讜诇诐 讚诇讗 讗转讬 诇注诇诪讗 讚讗转讬 诪讻诇诇 讚砖讗专 注讻讜"诐 讗讞专讬谞讬 讚诇讗 讛讜讜 专砖注讬诐 讗转讜 诇注诇诪讗 讚讗转讬 诪转谞讬' 诪谞讬 专讘讬 讬讛讜砖注 讛讬讗 讚转谞讬讗 专讘讬 讗诇讬注讝专 讗讜诪专 讬砖讜讘讜 专砖注讬诐 诇砖讗讜诇讛 讗诇讜 驻讜砖注讬 讬砖专讗诇 讻诇 讙讜讬诐 砖讻讬讞讬 讗诇讛讬诐 讗诇讜 砖讘注讛 注诪诪讬谉 讻讜诇谉 讗注"驻 砖讗讬谞谉 专砖注讬诐 讚讗讬 讘专砖注讬诐 讛讬讬谞讜 专讬砖讗 讜讻讬 转讬诪讗 讛讗 砖讻讬讞讬 讗诇讛讬诐 讻转讬讘 讻讬 讻转讬讘 砖讻讞讬 讗诇讛讬诐 讗专讜讘讗 讻转讬讘 讜讛讻讬 拽讗诪专 讜讻诇 讙讜讬诐 砖专讜讘谉 砖讻讞讬 讗诇讛讬诐 讜讛讬讬谞讜 砖讘注讛 注诪诪讬谉 讗"诇 专讘讬 讬讛讜砖注 讜讻讬 讻诇讜诐 谞讗诪专 讜讻诇 讙讜讬诐 讚诪砖诪注 讚讻诇 讙讜讬诐 诇讗讜 讛讬讬谞讜 专砖注讬诐 讚专讬砖讗 讻讬 讛讻讬 讚转讬讚讜拽 诪讬谞讛 讚讛讗讬 讚讻转讬讘 讻诇 讙讜讬诐 讚讛讬讬谞讜 砖讘注讛 注诪诪讬谉 讗注"驻 砖讗讬谞谉 专砖注讬诐 讚讗讬 讘专砖注讬诐 讛讬讬谞讜 专讬砖讗 讜讛诇讗 [诇讗] 谞讗诪专 讗诇讗 讻诇 讙讜讬诐 讚诪砖诪注 讚诇讗讜 诪讬诇转讗 讗讞专讬转讬 拽讗诪专 讗诇讗 住讬驻讗 驻讬专讜砖讗 讚专讬砖讗 讛讜讗 讗诇讗 讛讻讬 拽讗诪专 讬砖讜讘讜 专砖注讬诐 诇砖讗讜诇讛 讜诪讗谉 谞讬谞讛讜 讻诇 讙讜讬诐 砖讻讞讬 讗诇讛讬诐 讗讘诇 砖讗讬谞谉 专砖注讬诐 诇讗: 讜讗祝 讗讜转讜 专砖注 谞转谉 住讬诪谉 讘注爪诪讜 砖讞住讬讚讬 讗讜诪讜转 讛注讜诇诐 讬砖 诇讛谉 讞诇拽 诇注讛"讘 讜专砖注讬讛谉 讗讬谉 诇讛诐 讞诇拽 讗诪专 转诪讜转 谞驻砖讬 诪讜转 讬砖专讬诐 讜转讛讬 讗讞专讬转讬 讻诪讜讛讜 讗诐 转诪讜转 谞驻砖讬 诪讜转 讬砖专讬诐 砖讗驻讟专 诪谉 讛注讜诇诐 讘诇讗 注讜谉 转讛讬 讗讞专讬转讬 讻诪讜讛讜 讘讬砖专讗诇 讜诪讬谞讛 讜讗诐 诇讗讜 讗谞讬 讛讜诇讱 诇注诪讬 砖讬讛讗 讞诇拽讬 讻讞诇拽 注诪讬 讜讛讬讬谞讜 讚讗"诇 诇讘诇拽 讜注转讛 讛谞谞讬 讛讜诇讱 诇注诪讬 诪讗讞专 砖讗谞讬 诪砖讬讗讱 注爪讛 诇讛讻砖讬诇 讗转 讬砖专讗诇 讬讜讚注 讗谞讬 砖住讜驻讬 诇讬诇讱 诇注诪讬. 讜讗讬转 讚诪驻专砖讬 讜讗祝 讗讜转讜 专砖注 谞转谉 住讬诪谉 讘注爪诪讜 砖讗讬谉 诇讜 讞诇拽 诇注讛"讘 讗诐 转诪讜转 谞驻砖讬 诪讜转 讬砖专讬诐 诪讬转转 注爪诪讬 转讛讬 讗讞专讬转讬 讻诪讜讛讜 讜讗诐 诇讗讜 砖讛讜讗 诪转 诪讬转讛 讗讞专转 讛谞谞讬 讛讜诇讱 诇注诪讬 诇讙讬讛谞诐 讜讻转讬讘 讜讗转 讘诇注诐 讘谉 讘注讜专 讛专讙讜 讘讞专讘: 爪讛讜讘讬谉 讻注讜住讬谉. 讘专讻砖讜转讗 讜砖讜谞专讗 注讘讚讜 讛讬诇讜诇讗 诪转专讘讗 讚讘讬砖讗 讙讜讘讗讛讬 注讻讘专 讜讛讞转讜诇 讗注"驻 砖讗讬谉 诇讛诐 砖诇讜诐 讝讛 注诐 讝讛 砖谞讬讛诐 注砖讜 诪砖转讛 诪讞诇讘讜: 讜讬砖讘讜 砖专讬 诪讜讗讘 注诐 讘诇注诐 讜砖专讬 诪讚讬谉 诇讛讬讻谉 讗讝讜诇 讜诪讛讚专讬谞谉 讻讬讜谉 讚讗诪专 诇讛讜 诇讬谞讜 驻讛 讛诇讬诇讛 讜讛砖讬讘讜转讬 讗转讻诐 讚讘专 讻讜' 讗讝讜诇 诇谞驻砖讬讬讛讜 讗诪专讬 讗诪讗讬 谞讬转讬讘 讻诇讜诐 讬砖 讗讘 砖砖讜谞讗 讗转 讘谞讜 讜讛诇讗 讛讘"讛 诪专讞诐 注诇讬讛诐 讻讗讘 注诇 讘谞讜 讜讛讬讗讱 讗驻砖专 砖讬讗诪专 诇讜 诇讘诇注诐 诇讱 讜拽诇诇 讗转 讘谞讬. 讗诪专 专讘 砖砖转 讞讜爪驻讗 诪诇讻讜转讗 讘诇讗 转讗讙讗, 讬砖 诇讛 讗讬诪讛 注诇 讛讘专讬讜转 讻讗讬诪转 诪诇讻讜转 讜讗讬谞讛 讞住专讛 诪谉 讛诪诇讻讜转 讗诇讗 讻转专 砖谞讗诪专 讜讗谞讻讬 讛讬讜诐 专讱 讜讻讜' 讜讛讗谞砖讬诐 讛讗诇讛 讘谞讬 爪专讜讬讛 拽砖讬诐 诪诪谞讬 砖讛讬讛 讚讜讚 诪转讬讬专讗 诪讛诐:



讗"专 讬讜讞谞谉 讘诇注诐 讞讬讙专 讘专讙诇讜 讗讞转 讛讬讛 [讻讜'] 砖谞讗诪专 砖驻讬驻讜谉 注诇讬 讗讜专讞 讗砖诪砖讜谉 拽讗诪专 讚讗转讬 诪讚谉 讜砖驻讬驻讜谉 转专转讬 诪砖诪注. 讘诇注诐 住讜诪讗 讘讗讞转 诪注讬谞讬讜 讛讬讛 砖谞讗诪专 砖转讜诐 讛注讬谉 诇砖讜谉 驻转讬讞讛 讻讚讗诪专讬谞谉 讘注"讝 讘讻讚讬 砖讬砖转讜诐 讜讬讙讜祝 讜转讬讙讘 讜砖转讜诐 讛注讬谉 讞讚 注讬谞讬讛 诪砖诪注 诪讻诇诇 讚讗讬讚讱 诇讗讜 驻讞讜讞 讛讜讗讬. 讘诇注诐 拽讜住诐 讘讗诪转讜 讛讬讛 住讬诪谞讬谉 讛讬讜 诇讜 讘讗诪转讜 诇拽住讜诐 讘讛谉. 砖讚讬讗 讘专讟讬讘讗 讘诪拽讜诐 砖讬砖 讘讜 诇讞诇讜讞讬转 砖诇 注砖讘讬诐 讜爪诪讞讬诐 诇专注讜转 讘讛谉. 诇讗 讝注诐 讛' 讜讻诪讛 讝注诪讜 专讙注 讜讻诪讛 专讙注 讻诪讬诪专讬讛 讻讚讬 诇讜诪专 专讙注. 讗讬诪转 专转讞 讘转诇转 砖注讬 拽诪讬讬转讗 讜诇拽诪谉 诪驻专砖 讟注诪讗. 讻讬 讞讜专讗 讻专讘诇转讬讛 讚转专谞讙诇讗 讻砖诪诇讘讬谉 讻转专讜 砖诇 转专谞讙讜诇 讜住专讛 讗讚诪讬诪讜转讜 讻讗讚诐 砖谞讘讛诇 讜驻谞讬讜 诪诇讘讬谞讬谉 讜住讬诪谞讗 讘注诇诪讗 讛讜讗 诇讛讛讬讗 砖注转讗 讜诇讗讜 诪砖讜诐 讚讬讚注 转专谞讙讜诇. 讜诪拽砖讬' 讻诇 砖注转讗 谞诪讬 讞讜专讗 专讜讘 砖注讜转 讛讜讗 诪诇讘谞转 讜讗讬谞讛 讘讞讜讝拽 讗讚诪讬诪讜转讛 讜诪驻专拽讬' 讻诇 砖注转讗 讗讬转 讘讛 砖讜专讬讗拽讬 住讜诪拽讬 专讜讘 砖注讜转 讗注"驻 砖讛讬讗 诪诇讘谞转 讬砖 讘讛 讙讬讚讬诐 讗讚讜诪讬诐 讗讘诇 讗讜转讛 [砖注讛] 讗讬谉 谞砖讗专 讘讛 讗讚诪讜诪讬转 讻诇诇. 讙诐 注谞讜砖 诇爪讚讬拽 诇讗 讟讜讘 诇讗 讟讜讘 诇爪讚讬拽 诇注谞砖 诇讗讞专. 转讗谞讗 诪砖诪讬讛 讚专讘讬 诪讗讬专 讘砖注讛 砖讻诇 诪诇讻讬 诪讝专讞 讜诪注专讘 诪谞讬讞讬谉 讻转专讬讛谉 讘专讗砖讬讛谉 讜诪砖转讞讜讬谉 诇讞诪讛 诪讬讚 讻讜注诐 讜讛讬讬谞讜 转诇转 砖注讬 拽诪讬讬转讗 砖讛谉 讝诪谉 讗讞专讜谉 [砖讚专讱] 诪诇讻讬诐 诇注诪讜讚 讘讜 砖讻谉 讚专讱 讘谞讬 诪诇讻讬诐 诇注诪讜讚 讘讙' 砖注讜转. 讝讛讜 驻砖讟谉 砖诇 讚讘专讬诐 讗诇讗 砖爪专讬讻讬谉 讗谞讜 诇讘讗专 (讗谞讜) 砖讻诇 诪拽讜诐 砖讗转讛 诪讜爪讗 讻注住 讗诪讜专 讻诇驻讬 讛诪拽讜诐 诇讗 砖讻注住 砖讜诇讟 讘讜 讻诇诇 讗诇讗 诇驻讬 砖注讜谞砖 砖诪诇讱 讘砖专 讜讚诐 讙讜讝专 注诇 注讘讚讬讜 讘讝诪谉 砖讞讜讟讗讬谉 诇驻谞讬讜 注诇 讬讚讬 讻注住 诇驻讬讻讱 谞拽专讗 讛注讜谞砖 砖讛诪拽讜诐 讙讜讝专 注诇 讘专讬讜转讬讜 讻注住 讜讞诪讛 讜讞专讜谉 讗祝 讜拽爪祝 讜讝注祝. 讗讛讘讛 诪讘讟诇转 砖讜专讛 砖诇 讙讚讜诇讛 讞讜诪转讛 砖诇 讙讚讜诇讛 讻讚讗诪专讬' 讛转诐 (讘"讘 讞') 诇砖讜专讗 讜诇驻专砖讗 砖诪讗讛讘转讜 砖诇 讗讘专讛诐 讘诪拽讜诐 诪讞诇 注诇 讙讚讜诇转讜 讜讞讘砖 讞诪讜专讜 讛讜讗 讘注爪诪讜 讜诇讗 专爪讛 诇讛诪转讬谉 诇谞注专讬讜 讜砖谞讗讛 诪讘讟诇转 砖讜专讛 砖诇 讙讚讜诇讛 砖谞讗诪专 讜讬拽诐 讘诇注诐 讘讘拽专 讜讬讞讘讜砖 讗转 讗转讜谞讜 诪砖谞讗转讜 讘讬砖专讗诇:





诪讛专砖"讗 - 讞讬讚讜砖讬 讗讙讚讜转

讜讗诪专 住讬专 专讞爪讬 讝讛 讙讬讞讝讬 砖诇拽讛 讻讜'. 专"诇 砖诪讛 砖诇拽讛 注诇 注住拽讬 专讞讬爪讛 砖诇 谞注诪谉 讜爪专注转讜 讚讘拽讛 讘讜 讛讬讗 讻驻专转讜 诇讝讻讜转讜 诇注讜讛"讘. 讜讗诪专 注诇 讗讚讜诐 讗砖诇讬讱 谞注诇讬 讝讛 讚讜讗讙 讻讜'. 注"驻 诪"砖 诇拽诪谉 砖讗' 诪诪诇讗讻讬 讞讘诇讛 驻讬讝专 讗转 讗驻专讜 讘讘转讬 讻谞住讬讜转 讻讜' 讜讚讜讚 拽讗诪专 诇讛 砖注诇讬讜 讚讛讬讬谞讜 注诇 讗驻专讜 讗砖诇讬讱 谞注诇讬 诇讚专讜讱 讘谞注诇讬 注诇讬讜 讜讛讬讗 讻驻专转讜 诇讛讘讬讗讜 诇注讜讛"讘. 讜讗诪专 讗诪专讜 诪讛"砖 讻讜' 砖讛专讙 讗转 讛驻诇砖转讬 讜讛讜专讬砖 讗转 讘谞讬讱 讙转 讻讜'. 注讬拽专 讛转专注讜诪讜转 诇讙讘讬 讚讜讗讙 讜注"讻 谞住诪讱 诇讻讗谉 注诇 讗讚讜诐 讜讙讜' 讝讛 讚讜讗讙 讗祝 砖讛讬讛 诇驻谞讬 讗讞讬转讜驻诇 讜讝"砖 砖讛专讙 讗转 讛驻诇砖转讬 讜讘讗 讙讗讜诇讛 砖诇诪讛 注"讬 砖讛讜专讬砖 注"讬 讝讛 讙转 诇讘谞讬讱 讜讚讜讗讙 拽讟专讙 注诇讬讜 讗讝 讻诪"砖 讘谉 诪讬 讝讛 讛注诇诐 砖讗"诇 讚讜讗讙 诇砖讗讜诇 注讚 砖讗转讛 砖讜讗诇 讗诐 讛讜讗 讛讙讜谉 诇诪诇讻讜转 砖讗诇 讗诐 讛讜讗 专讗讜讬 诇讘讗 讘拽讛诇 讙诐 砖讛诇砖讬谉 注诇 讚讜讚 谞讙讚 砖讗讜诇 讘讞专讘 讛驻诇砖转讬 砖诇拽讞 诪讻讛谞讬 谞讜讘 讜讛讬讗讱 讬讘讗 诇注讛"讘. 讜讗诪专 砖讗"诇 注诇讬 诇注砖讜转谉 专注讬诐 讻讜'. 专"诇 讻讬讜谉 讚讗讬谉 注诇讬讜 专拽 注讘讬专讜转 砖讘讬谉 讗讚诐 诇讞讘讬专讜 砖讗讬谞讜 谞诪讞诇 注讚 砖讬专爪讛 讞讘讬专讜 讻诪讜 砖砖谞讬谞讜 驻专拽 讬"讛 讛专讬 注诇讬 诇注砖讜转谉 专注讬诐 砖讬转专爪讛 讚讜讚 诇讜 讜讬诪讞讜诇 诇讜 讜讬讘讗 诇注讜讛"讘 讜拽"诇:


诪讚讜注 砖讜讘讘讛 讛注诐 讛讝讛 讜讙讜' 转砖讜讘讛 谞爪讞转 讻讜'. 讗注"驻 砖讛讜讚讜 讗讞专 讻讱 诪拽专讬 转砖讜讘讛 谞爪讞转 诇驻讬 讚注转诐 讜讬砖 诇讚拽讚拽 讚诇诪讛 讛讜讚讜 讻讬讜谉 砖讛讬讛 诇讛诐 转砖讜讘讛 谞爪讞转 讜讬砖 诇驻专砖 诇驻讬 砖讬谞讜讬 讛诇砖讜谉 讘讗讘讜转讬讻诐 讗讬讛 讛诐 讜讘谞讘讬讗讬诐 讛诇注讜诇诐 讬讞讬讜 砖讗讬谉 讝讛 诇砖讜谉 讻"讬 讗诇讗 诇砖讜谉 转砖讜讘转 讝讻专讬讛 讛谞讘讬讗 讗诇讗 讚诪转讜讱 转砖讜讘转讜 讝讗转 谞专讗讛 讻砖讗诪专 诇讛诐 讗讬讛 讗讘讜转讬讻诐 砖讞讟讗讜 讛砖讬讘讜 诇讜 讜讛谞讘讬讗讬诐 砖诇讗 讞讟讗讜 讛讬讻谉 讛诐 讜讗诪专 诇讛谉 讚讗讬谞讜 讚讜诪讛 讚讛谞讘讬讗讬诐 砖诪转讜 讻讚专讱 讻诇 讛讗专抓 讜谞转谞讜 诇拽讘讜专讛 讬讜讚注讬谉 讗谞讜 讛讬讻谉 讛诐 讜讻讬 诇注讜诇诐 讬讞讬讜 讗讘诇 讗讘讜转讬讻诐 砖诪转讜 讘诪讬转讜转 诪砖讜谞讜转 砖诇讗 注诇 诪讟转谉 讻谞讗诪专 讘转讜讻讞讛 讜讗祝 讘诪讜转谉 诇讗 讬讚注转谉 讛讬讻谉 讛诐 讜讝"砖 讗讞"讻 讗讱 讚讘专讬 讜讞拽讬 讗砖专 爪讜讬转讬 讗转 注讘讚讬 讛谞讘讬讗讬诐 讛诇讗 讛砖讬讙讜 讗讘讜转讬讻诐 讚讛讬讬谞讜 讻诇 驻讜专注谞讬讜转 砖谞讗诪专讜 讘转讜讻讞讛 诪驻讬 诪砖讛 讜砖讗专 谞讘讬讗讬诐 诪讝讛 转专讗讜 砖讘讞讟讗诐 诪转讜 诇讗 讻诪讜 讛谞讘讬讗讬诐 砖诪转讜 讻讚专讱 讻诇 讛讗专抓 讜注"讝 讛讜讚讜 讜讬砖讜讘讜 讜讗诪专讜 讻讗砖专 讝诪诐 讛' 爪讘讗讜转 诇注砖讜转 诇谞讜 讜讙讜' 讻谉 注砖讛 讗转谞讜 讚讛讬讬谞讜 讻诇 讛驻讜专注谞讜转 砖谞讗诪专讜 注"讬 讛谞讘讬讗讬诐. 讜讗诪专 注砖讛 讗转谞讜 讘诪拽讜诐 诇谞讜 砖讗诪专 讘转讞诇讛 讬"诇 注"讚 注诪讜 讗谞讻讬 讘爪专讛 讙诇讜 诇讘讘诇 砖讻讬谞讛 注诪讛诐 讜讛讬讬谞讜 砖讛讜讗 诇讗 注砖讛 诇谞讜 诇讘讚 讻讗砖专 讝诪诐 讗讘诇 诪专讞诪讬讜 砖讛讜讗 注砖讛 讗转谞讜 讜讛讜讗 注诪谞讜 讘爪专讛:


讜砖诪讜讗诇 讗诪专 讘讗讜 注砖专讛 讘谞讬 讻讜' 讗讬讝讛 住驻专 讻专讬转讜转 讻讜' 讜讻谉 讘驻住讜拽 砖讗讞专讬 讝讛 讚专砖讜 讘驻"拽 讚讘专讻讜转 讻砖讛拽讘"讛 讘讗 诇讘讛讻"谞 讜诇讗 诪爪讗 讘讛 注砖专讛 诪讬讚 讛讜讗 讻讜注住 砖谞讗诪专 诪讚讜注 讘讗转讬 讜讗讬谉 讗讬砖 讜讙讜' 讚讻诇 讘讬' 讬' 砖讻讬谞转讗 砖专讬讗 讜注"讻 讘讗讜 注砖专讛 讘谞讬 讗讚诐 诇驻专讜拽 注讜诇 砖讻讬谞讛 诪注诇讬讛诐 讜讝讛 砖讗"诇 注讘讚 砖诪讻专讜 讻讜' 诇驻讬 砖讬砖专讗诇 谞拽专讗讜 讘谞讬诐 讜注讘讚讬诐 诇讛' 讘讻诪讛 诪拽专讗讜转 讜注"讻 讗诪专讜 讗诐 讻注讘讚讬诐 讛专讬 诪讻专诐 诇谞讘讜讻讚谞爪专 讜讗诐 讻讘谞讬诐 讛专讬 讻讘专 讙讬专砖 讗诪诐 讜讗诇讜 讛讘谞讬诐 砖谞讜诇讚讜 诇讛 讗讞专 讛讙讬专讜砖讬谉 讜讗讬谞谉 砖诇讜 讬转讘专讱 讘"讛:


讜讗"诇 讗讬讝讛 住驻专 讻讜'. 专"诇 讛讬讗 讻讗砖讛 砖诪专讚讛 讘讘注诇讛 讜讛诇讻讛 诪诪谞讜 讘诇讗 讙讟 讚讛讬讬谞讜 讜讘驻砖注讬讻诐 讚讛讬讬谞讜 诪专讚诐 讜注讚讬讬谉 讛讜讗 讘注诇讛 讜讛讘谞讬诐 砖诇讜 讜讗诐 讻注讘讚讬诐 讗诪专 讗讜 诪讬 诪谞讜砖讬 讜讙讜' 讚讜讚讗讬 讗讬谉 讛拽讘"讛 爪专讬讱 诇诪讻讜专 讻诇讜诐 讻讬 注讜诇诐 讻讜诇讜 砖诇讜 讗讘诇 讗驻砖专 砖讛讜讗 讞讬讬讘 砖讻专 诇讗讜诪讛 讗讞转 讜讗讬谉 讛拽讘"讛 诪拽驻讞 砖讻专 讻诇 讘专讬讛 讜注"讻 讛讜讗 诪讜讻专 注讘讚讜 诇讜 诇砖注讘讚 讘讜 讘砖讻专 讛讛讜讗 砖讞讬讬讘 诇讜 讜讝"砖 诪讬 诪谞讜砖讬 讜讙讜' 讻讬 诇谞讘讜讻讚谞爪专 讗讬谉 讗谞讬 讞讬讬讘 砖讻专 讻诇讜诐 讗讘诇 讘注讜谞讜转讬讻诐 谞诪讻专转诐 讻讬 讻谉 讚专讱 讛注讘讚 讛驻讜砖注 讘专讘讜 谞讜转谉 讗讜转讜 专讘讜 讘讬讚 讗讞专 讙诐 讘讬讚 注讘讚讜 讛砖谞讬 砖讛讜讗 诪讬住专讜 讘砖注讘讜讚讜 讻诪"砖 谞讘讜讻讚谞爪专 注讘讚讬 讻讜':


讞讜爪驻讗 诪诇讻讜转讗 讘诇讗 转讗讙讗 讻讜'. 专"诇 砖讛诪诇讱 砖讬砖 诇讜 转讙讗 诪谞爪讞讜 讘诇讗 讻讞 讜拽讜砖讬 讗讘诇 讛诪讜诇讱 诪注爪诪讜 讗讬谞讜 讗诇讗 讘讻讞 讜讞讜爪驻讗 讜诪讬讬转讬 诪讘谞讬 爪专讜讬讛 拽砖讬诐 诪诪谞讬 拽砖讬 驻谞讬诐 转专讙讜诐 讞爪讬驻讬 讗驻讬谉 讜拽"诇:


讞讬讙专 讘专讙诇讜 讗讞转 砖谞讗诪专 讜讬诇讱 砖驻讬 讻讜'. 诪诇砖讜谉 讙讜诪诪讜 注诐 讛砖讜驻讬 讚驻专拽 讙"讛 讜讛砖讜拽 讜讛砖讜驻讬 讚驻专拽 讗讬谉 诪注诪讬讚讬谉 注"砖 讜讗砖诪讜注讬谞谉 诇讘讜 讛专注讛 注诇 讬砖专讗诇 砖讛讬讛 讞讬讙专 讘专讙诇 讜讗驻砖专 砖讘讗 诇讜 讝讛 讘注讜谞砖 砖讛诇讱 诇拽诇诇谉 讻诪"砖 讜转诇讞抓 专讙诇 讘诇注诐 讜讙讜' 讜讗注驻"讻 诇讗 谞诪谞注 诪诇讜诪专 讜讗诇讻讛 讗讜诇讬 讬拽专讛 讛' 讗祝 砖讛诇讱 砖驻讬 讜讻谉 讘住讜诪讗 讘讗讞转 诪注讬谞讬讜 讘注讜谞砖 砖专爪讛 诇拽诇诇 诇讬砖专讗诇 讻讚讗讬转讗 讘诪讚专砖 讜讻谉 讘砖诪砖讜谉 讗砖诪讜注讬谞谉 讗注"驻 砖讛讬讛 谞讻讛 讘讘' 专讙诇讬诐 注砖讛 讙讘讜专转讜 讘驻诇砖转讬诐:


讻专注 谞驻诇 讜讙讜'. 驻讬专砖"讬 诪讛 讻专讬注讛 讚讛转诐 讚讗讬转 讘讬讛 谞驻讬诇讛 讻讜' 讗祝 讻专讬注讛 讚讛讻讗 讚讻转讬讘 谞讜驻诇 讻讜' 注讻"诇 拽"拽 讚讘驻砖讬讟讜转 诪谞驻讬诇讛 讙讜驻讬讛 讛讜讬 诪爪讬 诇诪讬诇祝 讛讻讬 诪讛 谞驻讬诇讛 讚讛转诐 讘注讬诇讛 讛讬讗 讻讚讗诪专讬' 讚讝' 讘注讬诇讜转 讻讜' 讗祝 谞驻讬诇讛 讚讛讻讗 讻讜' 讜讚讜"拽:





讞讻诪转 砖诇诪讛

讙诪专讗 讗诪专讜 诇讜 讜谞讘讬讗讬诐 砖诇讗 讞讟讗讜 讛讬讻谉 讛诐 砖谞讗诪专 讗讘讜转讬讻诐 讻讜' 讻爪"诇. 讜谞"讘 驻讬' 讝讛 拽讗讬 注诇 讚讘专讬 砖谞讬讛诐 讜讚讜"拽:


砖诐 讛诇注讜诇诐 讬讞讬讜 讗"诇 讗讘讜转讬讻诐 讞讝专讜 讜讛讜讚讜 讻讜'. 砖诪讜讗诇 讗诪专 讘讗讜 讻讜'. 专讘讛 讘专 讘专 讞谞讛 讗诪专 讻讜' 讜讗祝 讗讜转讜 专砖注 讻讜' 讻爪"诇:


讻诪讜讛讜 讜讗诐 诇讗讜 讻讜' 讻爪"诇:


专砖"讬 讘讚"讛 讗诪专 专' 讗讘讗 爪"诇 专' 讗讘讗 讘专 讻讛谞讗 讗诪专 讛讬讬谞讜 讻讜':


讘讚"讛 讻诇讜诐 讬砖 讻讜' 讚拽讗诪专 讘诇注诐 诇讬谞讜 驻讛 讻爪"诇 讜讛住"讚.  :





专砖"砖

讙诪专讗 讗诐 讬讘讗 讚讜讚 讻讜' 讜讛讜专讬砖 讗转 讘谞讬讱 讙转. 谞"诇 讚砖讙专转 诇讬砖谞讗 讚诇注讬诇 (拽"讘) 讘讚专砖转 拽专讗 讚诇讻谉 转转谞讬 砖诇讜讞讬诐 注诇 诪讜专砖转 讙转 谞拽讬讟 讛讻讗:



砖诐 讜讛谞讘讬讗讬诐 讛诇注讜诇诐 讬讞讬讜 讜讞讝专讜 讜讛讜讚讜 讻讜'. 讻爪"诇 讜诪讛 砖讘讬谞转讬讬诐 诪住讜讘讘讬诐 讘注"讬:



砖诐 讜讬住专讜 诇诪砖驻讟 讻讜'. 讗专讘讘"讞 讻讜'. 讙讬' 专砖"讬 讗"专 讗讘讗 讘专 讻讛谞讗:



砖诐 专' 讗诇讬注讝专 讗讜诪专 讬砖讜讘讜 讻讜'. 讻爪"诇 讘讬':



砖诐 讜讛讬讜 爪讛讜讘讬谉 讝诇"讝. 注驻讬专砖"讬 讜诪讝讛 转诪讛转讬 注诇 诇砖讜谉 专砖"讬 讘驻讬讛"转 讘谞砖讗 讘驻住讜拽 讬讗专 讛' 驻谞讬讜 讗诇讬讱 讬专讗讛 诇讱 讻讜' 驻谞讬诐 爪讛讜讘讜转 讗讻谉 讙诐 讘讙诪专讗 诪爪讬谞讜 诇砖讜谉 讝讛 诇砖诪讜砖 砖诪讞讛 讘讞讜诇讬谉 (讝' 讘) 讜讘谞讚专讬诐 (诪讟 讘) 讜讘砖"诪 讜注讬' 讘注专讜讱:



砖诐 讜诪"讚 讘讗 注诇 讗转讜谞讜 讛讬讛 讻转讬讘 讛讻讗 讻专注 砖讻讘 讻讜'. 讛讙专讬"驻 讙诪讙诐 讘专讗讬讬转 驻住讜拽 讝讛 讜讛讙专"讗 讝"诇 诪砖讘砖 诇讬讛 讜诇注"讚 讛讻讜讜谞讛 诪驻谞讬 砖转驻住 诇砖讜谉 砖讻讬讘讛 讗砖专 诪爪讗谞讜讛讜 讙讘讬 讘注讬诇讛 讻讚诪住讬拽 讜诇讗 专讘抓 讻诇讬砖谞讗 讚讬注拽讘 (讜讬讞讬) 讜讛讜讗 注"讚 砖讗诪专讜 讘诪"专 (讘诇拽) 注诇 讗诪专讜 讻讬 讛转注诇诇转 诇砖讜谞讜 住专讜讞 讜驻讬' 讛诪"讻 砖转驻住 诇砖讜谉 讟讜诪讗讛 讻讚"讗 讜讬转注诇诇讜 讘讛. 讜讻谉 讘讘"专 驻' 驻"讝 讘驻住讜拽 讜转讗诪专 砖讻讘讛 注诪讬 诇讛诇谉 讜驻专砖转 讻谞驻讬讱 讻讜' 讗讘诇 讝讜 讻讜' 注"砖:



专砖"讬 讚"讛 诪讜讗讘 住讬专. 讚讜讚 讻讜'. 注讬讬谉 讞"讗:



专砖"讬 讚"讛 诪讗谉 谞讬谞讛讜. 讚诪砖讜诐 讛讻讬 讘讜专专 讛拽讘"讛 讻讜'. 谞专讗讛 讚讛讬讛 讻转讜讘 讘专"转 讚诪"讛 讜专"诇 讚诪讻诇 讛讻讜转讬诐 注讬' 讘注"讬:





讛讙讛讜转 讬注讘"抓

讙诪' 讗"诇 讬住专讜 讬爪专讬讻诐. 谞"讘 讻讚讗诪专讬' [讘讘专讻讜转 讛' 讗'] 诇注讜诇诐 讬专讙讬讝 讗讚诐 讬爪"讟 注诇 讬爪"专. 讗"诇 讗诇讛讬讜 讬讜专谞讜 诪诇砖讜谉 讬讜专讛 讗专抓 讬专讛 讬讬专讛 讻诇讜诪专 讬砖诇讬讻谞讜 讜讬诇拽谞讜 讻讬 讛讜讗 注砖讛讜 诇谞讜 讻诪"砖 [诪讬讻讛 讚] 讜讗砖专 讛专注讜转讬:


砖诐 讛讜讗 讻讜砖谉 专砖注转讬诐 讛讜讗 诇讘谉 讻讜'. 谞"讘 诪诇讘谉 砖讛讬讛 讘转讞诇转 讗诇祝 讛砖诇讬砖讬 注讚 讻讜砖谉 注讘专讜 讬讜转专 诪转"拽 砖谞讬诐 讜诇拽诪谉 [拽"讜 讘'] 讗诪专讬谞谉 讘讘谞讜 讘诇注诐 砖讻诇 砖谞讜转讬讜 诇讗 讛讬讜 讗诇讗 诇"讙 诪砖讜诐 讚讻转讬讘 讗谞砖讬 讚诪讬诐 讜诪专诪讛 讜讙讜'. 砖诪讗 讻讜讜谞讜 讘讻讗谉 注诇 注谞讬谉 讛讙诇讙讜诇:





讘谉 讬讛讜讬讚注

讗指诪址专 诇指讛侄谉 注指诇址讬 诇址注植砖讉讜止转指诐 专值讬注执讬诐 讝侄讛 诇指讝侄讛 (讬专诪讬讛讜 讞, 讛). 拽砖讗 讗讬讱 讬注砖诐 专讬注讬诐, 讜讛诇讗 讘拽砖 讛拽讚讜砖 讘专讜讱 讛讜讗 诪讚讜讚 讛诪诇讱 注"讛 砖讬拽讘诇 讘专爪讜谞讜 讛讟讜讘 诇讛讘讬讗 讗转 讚讜讗讙 诇注讜诇诐 讛讘讗 讜诇讗 专爪讛?
讜谞专讗讛 诇讬 讘住"讚 讙讜驻讜 砖诇 讚讜讗讙 讛讜讗 讛注讬拽专 讘讞讟讗 砖讞讟讗 诇讚讜讚 讛诪诇讱 注"讛 讘诇砖讜谉 讛专注 讜诪诪讬诇讗 谞驻讙诪讛 讙诐 谞驻砖 砖诇讜 讜讛谞讛 讘转讞讬讬转 讛诪转讬诐 注诇 讬讚讬 讟诇 讛转讞讬讛 讬砖转谞讛 讛讙讜祝 诇诪注诇讬讜转讗 讜讬讛讬讛 讘专讬讛 讞讚砖讛 讜讗讝 讙诐 讛谞驻砖 转转讞讚砖 讻讬 谞拽砖专转 注诐 讙讜祝 讝讛 讛讞讚砖 讜讗讝 讬讗诪专 讛拽讚讜砖 讘专讜讱 讛讜讗 讗讬谉 讝讛 讛讙讜祝 砖讞讟讗 诇讱 讻讬 讛讜讗 讞讚砖 讜讙诐 讛谞驻砖 讛谞拽砖专转 讘讜 转转讞讚砖 诪诪讬诇讗 讜注诇 讻谉 讬讛讬讜 专注讬诐, 讜诪讗讞专 讚讞讚讜砖 讝讛 讬讛讬讛 注诇 讬讚讬 讟诇 讛转讞讬讬讛 讛谞诪砖讱 诪砖诐 讻讜讝"讜 砖讛讜讗 讗讜转讬讜转 讛住诪讜讻讬诐 诇砖诐 讛讜讬志讛 诇讝讛 讗诪专 '注指诇址讬 诇址注植砖讉讜止转指诐 专值讬注执讬诐' 讻诇讜诪专 讻砖诐 砖讛讜讗 注指诇址讬 专爪讜谞讜 诇讜诪专 讛住诪讜讱 诇砖诪讬 讻讬 '注址诇' 专爪讜谞讜 诇讜诪专 住诪讜讱 砖讘讜 讬转讞讚砖讜 讛讙讜驻讬诐 诇讛讬讜转 讘专讬讛 讞讚砖讛 讘讜 讗注砖诐 专讬注讬诐 讝讛 诇讝讛.



转旨职砖讈讜旨讘指讛 谞执爪旨址讞址转 讛直砖讈执讬讘指讛 讻旨职谞侄住侄转 讬执砖讉职专指讗值诇 诇职谞指讘执讬讗 (讬专诪讬讛讜 讞, 讛). 讛拽砖讜 诪讛专砖"讗 讜讛专讬"祝 讝"诇 讛讗 拽讗诪专 砖讞讝专讜 讜讛讜讚讜 讜讗讬讱 拽专讬 诇转砖讜讘转诐 '转旨职砖讈讜旨讘指讛 谞执爪旨址讞址转'?
讜谞专讗讛 诇讬 讘住"讚 讻讬 讬砖专讗诇 诇讗 讛讘讬谞讜 讚讘专讬 讛谞讘讬讗 讘转讞讬诇讛 注诇 讗诪讬转讜转诐 讜诇驻讬 讛讘谞转诐 讘讚讘专讬讜 讛砖讬讘讜 诇讜 转砖讜讘讛 谞爪讞转 砖讛讘讬谞讜 讚讘专讬 讛谞讘讬讗 讚拽讗诪专 诇讛讜 '讗植讘讜止转值讬讻侄诐 砖讈侄讞指讟职讗讜旨 讛值讬讻指谉 讛值诐?' 讻诇讜诪专 讗讬谞诐 讞讬讬诐 讜拽讬讬诪讬诐 讘注讜诇诐 讛讝讛 讚讛讗 诪转讜 讜谞驻讟专讜 诪注讜诇诐 讛讝讛 讻讬 诇讗 诇注讜诇诐 讞住谉. 讜讛砖讬讘讜 诇讜 '转旨职砖讈讜旨讘指讛 谞执爪旨址讞址转' 讚讙诐 谞讘讬讗讬诐 砖诇讗 讞讟讗讜 讗讬谞诐 讞讬讬诐 讜拽讬讬诪讬诐 讘注讜诇诐 讛讝讛 讚讛讗 诪转讜 讜谞驻讟专讜 诪注讜诇诐 讛讝讛. 讜讗讞专 讻讱 驻讬专砖 讛谞讘讬讗 讚讘专讬讜 讜讗诪专 诇讛诐, 讻讜谞转讬 诇讗诪专 讗讘讜转讬讻诐 讗祝 注诇 驻讬 砖讞讟讗讜 诇讗 注诪讚讜 讘诪专讚诐 讜诇讗 诪转讜 讘诪专讚诐 讗诇讗 讘讞讬讬 讞讬讜转诐 讞讝专讜 讜讛讜讚讜 砖讛爪讚讬拽讜 注诇讬讛诐 讗转 讛讚讬谉 讜讗讬讱 讗转诐 注讜讚讻诐 注讜诪讚讬诐 讘诪专讚讻诐 讜转讘讬讟讜 讜转专讗讜 讻讬 讗讘讜转讬讻诐 注讜诪讚讬诐 注转讛 讘转砖讜讘讛 讜讻谉 转注砖讜 讗转诐 讻诪讜转诐!
讜诪讛 砖讗诪专讜 '注侄讘侄讚 砖讈侄诪旨职讻指专讜止 专址讘旨讜止 讜职讗执砖旨讈指讛 砖讈侄讙旨值专职砖讈指讛旨 讘旨址注职诇指讛旨' 爪专讬讱 诇讛讘讬谉 诇诪讛 谞拽讟讬 转专讬 讚诪讬讜谞讜转 诇注讘讚 讜讗砖讛, 讜住讙讬 讘讞讚? 讜谞专讗讛 讚谞拽讟讬 注讘讚 讻谞讙讚 讛讙讜祝 讜讗砖讛 讻谞讙讚 讛谞砖诪讛 砖讻讜谞转诐 诇驻讟讜专 讗转 砖谞讬讛诐 诪谉 讛讚讬谉.



讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 诇职谞指讘执讬讗, 诇值讱职 讗直诪讜止专 诇指讛侄谉: 讗值讬 讝侄讛 住值驻侄专 讻旨职专执讬转讜旨转 讗执诪旨职讻侄诐 讗植砖讈侄专 砖讈执诇旨址讞职转旨执讬讛指 讗讜止 诪执讬 诪执谞旨讜止砖讈址讬 讗植砖讈侄专 诪指讻址专职转旨执讬 讗侄转职讻侄诐 诇讜止 讛值谉 讘旨址注植讜止谞止转值讬讻侄诐 谞执诪职讻旨址专职转旨侄诐 讜旨讘职驻执砖讈职注值讬讻侄诐 砖讈只诇旨职讞指讛 讗执诪旨职讻侄诐 (讬砖注讬讛讜 谞, 讗). 诪拽砖讬诐 讜讛诇讗 讛诐 讗诪专讜 '注侄讘侄讚 砖讈侄诪旨职讻指专讜止 专址讘旨讜止' 讜讛讜讛 诇讬讛 诇讛砖讬讘 讙诐 注诇 讝讗转 讗讬讝讛 砖讟专 诪讻讬专讛 砖诪讻专转讬 讗转讻诐? 讜注讜讚 拽砖讗 讚讛讜讛 诇讬讛 诇诪讬诪专 '诪执讬 谞讜止砖讈侄讛 讘旨执讬 砖讈侄诪旨指讻址专职转旨执讬 讗侄转职讻侄诐 诇讜止' 讚诇砖讜谉 '诪执讬 诪执谞旨讜止砖讈址讬' 诪砖诪注 砖讬砖 谞讜砖讬诐 讘讜 讞"讜 讜讗讜诪专 诇讛诐 诪讬 讝讛 讛讜讗 诪谉 讛谞讜砖讬诐? 讜注讜讚 拽砖讗 讻讬讜谉 讚讗诪专 '讛值谉 讘旨址注植讜止谞止转值讬讻侄诐 谞执诪职讻旨址专职转旨侄诐' 谞诪爪讗 讛讬讛 诪讻讬专讛 注诇 讻诇 驻谞讬诐 讜讗诐 讻谉 讛讚专讗 讟注谞转 讬砖专讗诇 诇讚讜讻转讗 '注侄讘侄讚 砖讈侄诪旨职讻指专讜止 专址讘旨讜止 讻旨职诇讜旨诐 讬值砖讈 诇指讝侄讛 注址诇 讝侄讛 讻旨职诇讜旨诐'?
讜谞专讗讛 诇讬 讘住"讚 讚讛讗 讻转讬讘 诪址诇职讜值讛 讛殖' 讞讜止谞值谉 讚指旨诇 (诪砖诇讬 讬讟, 讬讝) 谞诪爪讗 讻诇 讗讚诐 砖注讜砖讛 讟讜讘讛 诇讞讘讬专讜 诇讻讘讜讚 讛砖诐 讬转讘专讱 谞讞砖讘 讻讗诇讜 注讜砖讛 诇讛拽讚讜砖 讘专讜讱 讛讜讗 讻讘讬讻讜诇 讬注谉 讻讬 讛拽讚讜砖 讘专讜讱 讛讜讗 讗讬谞讜 诪拽驻讞 砖讻专 讘专讬讛 讜讻讬讜谉 砖注砖讛 讛讗讚诐 讗讬讝讛 讚讘专 诇讻讘讜讚讜 讬转讘专讱 讙讜讝专 诇讜 砖讻专 转讻祝 讜诪讬讚 讜讻讬讜谉 砖讙讜讝专 诇讜 砖讻专 讗讝 诪注转 砖讙讜讝专 诇讜 讛砖讻专 注讚 砖讬转谞讜 诇讜 谞讞砖讘 '诪址诇职讜值讛' 讜讻砖谞讜转谉 诇讜 讛讟讜讘讛 砖讙讝专 诇讜 讝讛 谞拽专讗 转砖诇讜诪讬谉 砖注诇 讝讛 谞讗诪专 讜旨诇职讱指 讗植讚止谞指志讬 讞指住侄讚 讻执旨讬 讗址转指旨讛 转职砖址讈诇值旨诐 诇职讗执讬砖讈 讻职旨诪址注植砖值讉讛讜旨 (转讛诇讬诐 住讘, 讬讙) 讜讻谉 讗诪专 讛讻转讜讘 讜旨诪职砖址讈诇值旨诐 诇职砖止讉谞职讗指讬讜 讗侄诇 驻指旨谞指讬讜 诇职讛址讗植讘执讬讚讜止 (讚讘专讬诐 讝, 讬).
讜讛谞讛 讬讚讜注 诪讛 砖讗诪专讜 专讘讜转讬谞讜 讝"诇 诇注讬诇 [讚祝 爪讜.] 讘砖讻专 讗专讘注讛 驻住讬注讜转 砖专抓 谞讘讜讻讚谞爪专 讘砖讘讬诇 讻讘讜讚讜 讬转讘专讱 诇讛讞讝讬专 讛砖诇讬讞 讻讚讬 诇转拽谉 讛诪讻转讘 讝讻讛 砖讬砖诇讜讟 讘讬砖专讗诇 讜讬砖转注讘讚讜 转讞转 讬讚讜. 讜讻谉 讗诪专讜 注诇 驻专注讛 讘砖讻专 砖诇讜讛 讗转 讗讘专讛诐 讗讘讬谞讜 注"讛 谞砖转注讘讚讜 讬砖专讗诇 讗爪诇讜. 讜讻谉 讻诇 诪诇讱 砖谞转谉 诇讜 讛砖诐 讬转讘专讱 砖诇讬讟讛 讬转讬专讛 讘注讜诇诐 讛讬讛 讝讛 砖讬诇讜诐 讘注讘讜专 讗讬讝讛 讟讜讘 砖注砖讛 讜讻诇 讗诇讜 谞讞砖讘讬诐 谞讜砖讬诐 诪注转 砖讙讝专 诇讛诐 讛讟讜讘讛 讘砖讻专诐 注讚 讝诪谉 砖讬拽讘诇讜 讗讜转讛.
讜讬讚讜注 讻讬 讬砖注讬讛 讛谞讘讬讗 注"讛 讜讬专诪讬讛 讛谞讘讬讗 注"讛 砖谞讬讛诐 谞转谞讘讗讜 讘驻讬专讜砖 注诇 谞讘讜讻讚谞爪专 砖讬砖诇讜讟 讘讬砖专讗诇 讜讬砖转注讘讚讜 转讞转 讬讚讜 讜谞讻转讘讜 讘住驻专 讚讘专讬 谞讘讜讗转诐 讜讗讬谉 诇讱 砖讟专 诪讻讬专讛 讬讜转专 诪住驻专讬 讛谞讘讬讗讬诐 砖讻诇 谞讘讜讗讛 讝讜 砖谞讻转讘讛 讘住驻专 讛谞讘讬讗 讛讬讗 讘讬讚 谞讘讜讻讚谞爪专 讻诪讜 砖讟专 诪讻讬专讛.
讜诇讻谉 诇讗 讗诪专 诇讜 讛拽讚讜砖 讘专讜讱 讛讜讗 '讗值讬讝侄讛 住值驻侄专 诪职讻执讬专指讛 砖讈侄诪旨指讻址专职转旨执讬 讗执诪旨职讻侄诐' 讚讛讗 诪讻讬专转诐 诇谞讘讜讻讚谞爪专 讻转讜讘讛 讘住驻专讬 讛谞讘讬讗讬诐 讛谞讝讻专讬诐 讜讻谉 诇讗 讗诪专 '诪执讬 谞讜止砖讈侄讛 讘旨执讬 砖讈侄诪旨指讻址专职转旨执讬 讗侄转职讻侄诐 诇讜止' 讚讛讗 谞讘讜讻讚谞爪专 讞砖讬讘 谞讜砖讛 讗讞专 砖讙讝专 讛拽讚讜砖 讘专讜讱 讛讜讗 砖讬砖诇讜讟 讘讬砖专讗诇 讜讬砖注讘讚诐 转讞转 讬讚讜 砖讚讘专 讝讛 讙讝专 讗讜转讜 诪注转 砖专抓 讚' 驻住讬注讜转 诇砖诇诐 诇讜 砖讻专讜 讜诇讻讱 诇讗 讗诪专 '诪执讬 谞讜止砖讈侄讛 讘旨执讬'.
讗诇讗 讗诪专 '诪执讬 诪执谞旨讜止砖讈址讬 砖讈侄诪旨指讻址专职转旨执讬 讗侄转职讻侄诐 诇讜止' 讻诇讜诪专 讗祝 注诇 驻讬 砖讻诇 讗讜转诐 砖讙讝专转讬 诇讛诐 砖诇讬讟讛 注诇讬讻诐 谞讞砖讘讬诐 谞旨讜止砖讈址讬 讘砖讘讬诇 讚讘讜专讬 砖讛讘讟讞转讬 讗讜转诐 讛谞讛 讛讘讬讟讜 讜专讗讜 诪讬 讛讜讗 讝讛 诪执谞旨讜止砖讈址讬 砖诪讻专转讬 讗转讻诐 诇讜? 讛诇讗 讛讜讗 讛讬讛 谞讘讜讻讚谞爪专 讗砖专 讙讝专转讬 讘讚讘专讬 讘住驻专讬 讛谞讘讬讗讬诐 砖讬砖注讘讚 讗转讻诐! 讜转专讗讜 砖讝讛 谞讘讜讻讚谞爪专 砖诪讻专转讬 讗转讻诐 诇讜, 拽专讗转讬 诇讜 '注址讘职讚旨执讬' 讻讚讬 诇讛讜讚讬注 砖讗祝 注诇 驻讬 砖诪讻专转讬 讗转讻诐 诇讜 讗讬谉 讻讗谉 诪讻专 讙诪讜专 讜诇讗 拽谞讛 讗转讻诐 讘诪讻讬专讛 讝讜 讬注谉 讻讬 诪讗讞专 砖讛讜讗 '注址讘职讚旨执讬' 讞讜讝专 讛拽谞讬谉 讗诇讬 讚讻诇 诪讛 砖拽讜谞讛 讛注讘讚 讗讬谉 诇注讘讚 讝讻讜转 讘讗讜转讜 讚讘专 讗诇讗 讛讝讻讜转 讛讜讗 诇专讘讜 诇讗讚讜谞讜 讜谞诪爪讗 '砖讈侄诪旨指讻址专职转旨执讬 讗侄转职讻侄诐' 讗讬谉 讻讗谉 诪讻专.
讜讝讛讜 砖讗诪专 讛讙诪专讗 讻讚专讬砖 诇拽讬砖 砖诇诪讛 拽专讗 讛拽讚讜砖 讘专讜讱 讛讜讗 '谞职讘讜旨讻址讚职谞侄爪旨址专 注址讘职讚旨执讬'? 诇讛讜讚讬注 '注侄讘侄讚 砖讈侄拽旨指谞指讛 谞职讻指住执讬诐, 注侄讘侄讚 诇职诪执讬, 谞职讻指住执讬诐 诇职诪执讬?' 讜讛讻讜谞讛 讚砖讗诇 讘讙诪专讗 诪讗讬 谞驻拽讗 诪讬谞讛 讗诐 诇讝讛 谞诪讻专 讗讜 诇讝讜诇转讜? 讜诪驻专砖 讻讚专讬砖 诇拽讬砖 讜讻讜' 讜讛讬讬谞讜 诇讛讜讚讬注 诇讛诐 砖讬讘讬谞讜 砖讗讬谉 诪讻讬专转诐 讞砖讬讘讛 诪讻专 讜讗讝 讗讬谉 讬讻讜诇讬诐 诇驻讟讜专 注爪诪诐 诪注讘讜讚转讜 讬转讘专讱 讘砖讘讬诇 诪讻专 讚注讜讚诐 讛诐 注讘讚讬诐 诇讛砖诐 讬转讘专讱 讜砖讬讬讻讬诐 诇拽讬讬诐 讻诇 诪爪讜转讬讜.



讻旨指诇 讻旨职讛址讗讬 专执讬转职讞指讗 诇执讬专职转旨址讞 专址讞植诪指谞指讗 注植诇址谉 讜职诇执驻职专讜止拽执讬谞址谉. 谞专讗讛 诇讬 讘住"讚 注诇 驻讬 诪讛 砖讗诪专讜 讛诪驻专砖讬诐 讝"诇 讚讛拽讚讜砖 讘专讜讱 讛讜讗 诪拽讘诇 讗转 讬砖专讗诇 讘转砖讜讘讛 诪讚讬谉 讛砖讘转 讗讘讚讛 讜讗祝 注诇 讙讘 讚讝拽谉 讜讗讬谞讜 诇驻讬 讻讘讜讚讜 驻讟讜专 诪讛砖讘转 讗讘讬讚讛(讘讘讗 诪爪讬注讗 诇.) 讛讚讬谉 讛讜讗 讗诐 讛讻讬砖讛 讘诪拽诇 讞讬讬讘 诇讛砖讬讘. 讜讻谉 讻讗谉 注诇 讬讚讬 讛讬住讜专讬谉 砖诪讘讬讗 讛拽讚讜砖 讘专讜讱 讛讜讗 注诇 讛讗讚诐 讞砖讬讘 讛讻讬砖讛 讘诪拽诇 砖讗讝 爪专讬讱 诇讛砖讬讘 讛讗讘讬讚讛 讜诇讻讱 诪拽讘诇讜 讘转砖讜讘讛 讻讚讬 诇讛砖讬讘 讗讘讬讚讛. 讜讝讛讜 砖讗诪专 讻旨指诇 讻旨职讛址讗讬 专执讬转职讞指讗 诇执讬专职转旨址讞 专址讞植诪指谞指讗 诇讛讘讬讗 讛讬住讜专讬谉 讜注诇 讬讚讬 讻讱 诇执驻职专讜止拽执讬谞址谉 讻讬 诪讝讛 讬讜爪讗 讛讚讬谉 砖爪专讬讱 诇拽讘诇谞讜 讘转砖讜讘讛 诪讚讬谉 讛砖讘转 讗讘讬讚讛 讜诇驻专讜拽讬谞谉 诪诪讬诇讗 讻讬 拽讘诇转 讛转砖讜讘讛 讛讬讗 讙讗讜诇转谉 砖诇 讬砖专讗诇.
讗讜 讬讜讘谉 讘住"讚 注诇 驻讬 诪讛 砖讻转讘 讛专讘 讙谞讝讬 讬讜住祝 砖讬砖 讚' 拽诇讬驻讜转 砖讛诐 '注讜谉 讜诪砖讞讬转 讜讗祝 讜讞讬诪讛' 讛谞讝讻专讬诐 讘驻住讜拽 讜职讛讜旨讗 专址讞讜旨诐 讬职讻址驻值旨专 注指讜鈥嵵棺� 讜职诇止讗 讬址砖职讈讞执讬转 讜职讛执专职讘指旨讛 诇职讛指砖执讈讬讘 讗址驻旨讜止 讜职诇止讗 讬指注执讬专 讻指旨诇 讞植诪指转讜止 (转讛诇讬诐 注讞, 诇讞) 讜讛诐 讛诪讗讜讞专 拽砖讛 诪谉 诪讛 砖谞讝讻专 诇驻谞讬讜 讜讞讬诪讛 拽砖讛 诪讻讜诇诐 讚专讜讘讛 诪讝拽转 讜专拽 诪讬注讜讟 砖诇讛 诪注讘讬专 讗讜转讜. 讜诇讻谉 讻讬讜谉 砖讗诪专 讻讗谉 '讜旨讘职讞值诪指讛 砖讈职驻讜旨讻指讛 讗侄诪职诇讜止讱职 注植诇值讬讻侄诐' 讗诪专 专讘 谞讞诪谉 讻诇 讻讛讗讬 专讬转讞讗 砖诇 讞讬诪讛 砖讛讬讗 拽砖讛 诪讻讜诇诐 诇讬专转讞 砖谞拽讘诇 讝讗转 讜专拽 讗诐 讬讛讬讛 诇谞讜 讬砖讜注讛 砖讬驻专拽讬谞谉 砖讬讛讬讜 讛讬住讜专讬谉 讬砖讜注讛 诇谞讜 砖讬讙讗诇谞讜 注诇 讬讚诐.



讗指诪址专 诇指讛侄诐: 讬址住旨职专讜旨 讬执爪职专值讬讻侄诐! (讬砖注讬讛讜 讻讞, 讻讜). 驻讬专讜砖 讗讬谉 讗专讬 谞讜讛诐 诪转讜讱 拽讜驻讛 砖诇 转讘谉 讗诇讗 诪转讜讱 拽讜驻讛 砖诇 讘砖专 (讘专讻讜转 诇讘.) 讜诇讻谉 讗转诐 转注砖讜 住讙讜驻讬诐 讜转注谞讬讜转 讜讘讝讛 转讬讬住专讜 讬爪专讻诐 讛诪转诇讘砖 讘讞讜诪专 砖诇讻诐 讻讚讬 砖注诇 讬讚讬 讻讱 讬驻专讜砖 诪讻诐.
讗讜 讬讜讘谉 讘住"讚 讚讗诪专 讛拽讚讜砖 讘专讜讱 讛讜讗 讘专讗转讬 讬爪专 讛专注 讘专讗转讬 诇讜 转讜专讛 转讘诇讬谉 (拽讬讚讜砖讬谉 诇:) 讜讛转讜专讛 专诪讜讝讛 讘讗讜转 诇诪"讚 砖讛讜讗 诇砖讜谉 诇讬诪讜讚 讜诪住驻专讜 砖诇砖讬诐 讜讗诐 转讞住专 诪谉 诪住驻专 '讬爪专' 砖诇砖讬诐 讚讛爪讚"讬 讬讛讬讛 住诪"讱 讗讝 讛讬爪专 讬讛讬讛 讗讜转讬讜转 '讬住专' 讜转转讙讘专讜 讘讝讛 注诇 讬爪专.
讗讜 讬讜讘谉 讬爪专 讛讟讜讘 谞拽专讗 讙址旨专职讝侄谉 讻诪讜 砖讗诪专讜 讛诪驻专砖讬诐 讝"诇 注诇 驻住讜拽 诇止讗 转址砖职讈讞执讬转 讗侄转 注值爪指讛旨 诇执谞职讚止旨讞址 注指诇指讬讜 讙址旨专职讝侄谉 (讚讘专讬诐 讻, 讬讟) 讚讬爪专 讛讟讜讘 谞拽专讗 讙址旨专职讝侄谉 砖讛讜讗 '讙专 讝"谉' 砖谞讬诐 讗爪诇 讛讗讚诐 诇驻讬 讞砖讘讜谉 讞讬讬诐 讛拽爪讜讘讬诐 砖讘注讬诐 砖谞讛 讻讬 讬爪专 讛讟讜讘 讘讗 讗讞专 砖诇砖志注砖专讛 砖谞讛 讜讛讗讚诐 爪专讬讱 诇注砖讜转 讗转 讬爪专 讛专注 讻诪讜 讬爪专 讛讟讜讘 砖谞拽专讗 讙址旨专职讝侄谉 [260] 砖注讜诇讛 诪住驻专 住专 [260] 讜砖讜专砖 '讬住讜专讬谉' 讛讜讗 '住专' 讜讝讛讜 砖讗诪专 '讬址住旨职专讜旨 讬执爪职专值讬讻侄诐' 砖转注砖讜 讗讜转讜 住专 砖讛讜讗 诪住驻专 讙址旨专职讝侄谉 讚讛讜讗 讻谞讜讬 诇讬爪专 讛专注.



"讘旨执诇职注指诐" 讘旨职诇止讗 注指诐 (讘诪讚讘专 讻讘, 讛). 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 讛驻住讜拽讬诐 讛讟注诐 砖讛讬讛 讘诇注诐 砖讜谞讗 讗转 讬砖专讗诇 讘转讻诇讬转 讻讬 讛讜讗 讛住讬讙讬诐 砖讛驻专讬砖讜讛讜 诪讛诐 讬注谉 讻讬 讬砖专讗诇 砖讘讗讜转讜 讛讚讜专 讛讬讜 谞砖诪讜转讬讛诐 诪住讜讚 讛讚注转 讜诇讻谉 讙讗诇诐 诪砖讛 专讘讬谞讜 注"讛 讚讛诐 砖讬讬讻讬诐 诇讜 砖讗讜转诐 讛谞砖诪讜转 讛讜讘专专讜 讜谞讝讚讻讻讜 讜谞转诇讘谞讜 讻讘专 讘讗讜转诐 拽"诇 砖谞讛 讛专讗砖讜谞讬诐 砖讛讬讜 讬砖专讗诇 讘诪爪专讬诐 讜讗讝 诪谉 讛住讬讙讬诐 砖谞驻专讚讜 讜谞砖转讬讬专讜 诪讛诐 讬爪讗 讘诇注诐 专讗砖讬转 讛诪讜讘讞专 砖讘讻诇 讛专注 讛讛讜讗 讜讻讬讜谉 砖讛讬讛 诪谉 讛住讬讙讬诐 砖谞驻专讚讜 诪讛诐 诇讻讱 讛讬讛 砖讜谞讗 讗讜转诐 诪讗讚 诪讞诪转 拽谞讗讛 注讚 讻讗谉 讚讘专讬讜 注讬讬谉 砖诐.
讜讝讛讜 砖讗诪专 '讘旨执诇职注指诐' 讘旨职诇止讗 注指诐 驻讬专讜砖 砖谞驻专讚 诪谉 讛注诐 讗诇讜 讬砖专讗诇 砖讛讬讛 诪谉 讛住讬讙讬诐 砖谞驻专讚讜 诪讛诐 讘讗讜转诐 拽"诇 砖谞讛 讛专讗砖讜谞讬诐 砖讛讬讜 讘讗专抓 诪爪专讬诐. 讜讘讝讛 讬讜讘谉 讛讟注诐 砖讛讬讛 讘诇注诐 专址注 注指讬执谉 (诪砖诇讬 讻讞, 讻讘) 讘转讻诇讬转 讻讬 讛讜讗 讛讬讛 诪谉 讛住讬讙讬诐 砖谞驻专讚讜 讘拽"诇 砖谞讛 砖讛诐 讻诪谞讬谉 注讬谉 [130] 砖讛诐 讻谞讙讚 拽"诇 砖谞讛 砖驻讬专砖 讗讚诐 讛专讗砖讜谉 诪讗砖转讜 讜讛讬讛 专讜讗讛 讘讛诐 拽专讬 讜讗讜转诐 谞讬爪讜爪讜转 砖诇 拽专讬 讛讬讜 谞砖诪讜转 讬砖专讗诇 砖讛诐 诪住讜讚 讛讚注转 讘住讜讚 讗讬谉 拽讬砖讜讬 讗诇讗 诇讚注转 (讬讘诪讜转 谞讙:) 讜讻诪驻讜专砖 讘讚讘专讬 专讘讬谞讜 讛讗专"讬 讝"诇 讜诇讻谉 讘诇注诐 砖讛讬讛 诪讗讜转诐 讛住讬讙讬诐 砖诇 拽"诇 砖谞讛 讛讬讛 专注 注讬谉 讻诪谞讬谉 拽"诇 讜讝讜 讛砖诇讬讟讛 砖讛讬讛 诇讜 讘诪专讗讛 注讬谉 砖诇讜 谞专诪讝讛 讘讗讜转讬讜转 '注诐' 砖讘砖诪讜 砖讛诐 专讗砖讬 转讬讘讜转 '诪专讗讛 注讬谞讬诐' 讜讛讬讛 诇讜 讻讞 诇讛讝讬拽 讘诪专讗讛 注讬谉 砖诇讜, 讗讱 讛拽讚讜砖 讘专讜讱 讛讜讗 讘讞住讚讜 讛住讬专 讻讜讞讜 讛专注 诪注诇讬讜 讜讛讜讗 讛专诪讜讝 讘讗讜转讬讜转 '注诐' 砖讘砖诪讜 讜诇讝讛 讗诪专 讻讗谉 讘旨执诇职注指诐 讘旨职诇止讗 '注指诐' 砖谞砖讗专 注专讜诐 讜专讬拽诐 诪谉 讻讞 讛专诪讜讝 讘讗讜转讬讜转 '注诐' 讜讛讬讛 讻诇讗 讛讬讛.
讜谞专讗讛 诇讬 讘住"讚 讻讜讞讜转讬讜 砖诇 讘诇注诐 专诪讜讝讬诐 讘砖诪讜 讜讛讬讬谞讜 讗讜转 讘' 专讜诪讝 注诇 讻讞 砖讛讬讛 诇讜 诪谉 讘' 讙讘讜专讜转 驻讜诪讗 讜讞讜讟诪讗 砖讛讬讜 讘住讜讚 讛讘诇 讜讛讜讗 讛讬讛 专注 砖诇 讛讘诇 讜讗讜转讬讜转 '诪诇' [70] 讙讬诪讟专讬讗 注讬谉 [70] 讜注诐 讗讜转 注' 砖讘砖诪讜 讛专讬 讻讗谉 '注讬谉 注讬谉' 讛诐 注讬谉 讬诪谞讬转 讜注讬谉 砖诪讗诇讬转 砖诇讜 砖讛讬讜 专注讬诐 诪讗讚 讗讱 注讬谉 讗讞转 专诪讝讛 讘讗讜转讬讜转 '诪诇' 砖讛讜讗 诇砖讜谉 讻专讬转讛 讻讬 讗讞转 谞讻专转讛 砖讛讬讛 住诪讜讬 诪注讬谞讜 讗讞转. 讜讘讝讛 讬讜讘谉 讘住"讚 诇止讗 讛执讘执旨讬讟 讗指讜侄谉 讘职旨讬址注植拽止讘 (讘诪讚讘专 讻讙, 讻讗) 诪讻讞 讗讜转 讘' 砖讘砖诐 讘诇注诐 诇讛讝讬拽 诇讛诐, 讜职诇止讗 专指讗指讛 注指诪指诇 讘职旨讬执砖职讉专指讗值诇 讛诐 讗讜转讬讜转 '注诪诇' 讛谞砖讗专讬诐 讘砖诐 '讘诇注诐' 砖讛诐 '注讬谉 注讬谉' 讻讬 讛' 讗诇拽讬 讬砖专讗诇 注诪讛诐 诇讛爪讬诇诐.



"讘旨执诇职注指诐" 讘旨执诇旨指讛旨 注指诐 (讘诪讚讘专 讻讘, 讛). 谞专讗讛 诇讬 讘住"讚 讘旨执诇旨指讛旨 讗讜转讬讜转 讛侄讘侄诇 砖讛讬讛 专注 砖诇 讛讘诇 讜诇讻讱 专爪讛 诇讛讝讬拽 诇讬砖专讗诇 讜诇讻讱 讘诇讛 讗转 讛注诐 讘注爪转讜 讛专注讛 砖讬注抓 诇讛讻砖讬诇诐 讘讝谞讜转 讜谞讛专讙讜 注诇 讬讚讬 讻讱 讻"讚 讗诇祝 讘诪讙驻讛 讙诐 诪讞诪转讜 谞讜诇讚 转讜讻讞讛 诇讬砖专讗诇 '注址诪执旨讬 讝职讻指专 谞指讗 诪址讛 讬指旨注址抓 讘指旨诇指拽 讜旨诪侄讛 注指谞指讛 讗止转讜止 讘执旨诇职注指诐' (诪讬讻讛 讜, 讛) 讚讗讝 讻砖讗讬谉 讬砖专讗诇 注讜砖讬谉 专爪讜谞讜 砖诇 诪拽讜诐 谞讜诇讚 拽讟专讜讙 诪讞诪转 转讜讻讞讛 讝讜 讜诇讻谉 转诪爪讗 讘执旨诇职注指诐 '讘讬"转 诇诪"讚 注讬"谉 诪"诐' [696] 讛诪讛 讻诪谞讬谉 爪指专讜止转 [696] 讻讬 讛讜讗 讛讬讛 住讬讘讛 诇爪专讜转 砖诇 讬砖专讗诇 讜住讜祝 讗讜转讬讜转 砖诪讜 讘诪讬诇讜讗诐 讛诐 讗讜转讬讜转 '诪转 谞讚' 讜讛讬讬谞讜 诪转 讘注讜诇诐 讛讝讛 讜谞讚 诪注讜诇诐 讛讘讗.
讙诐 谞专讗讛 诇专诪讜讝 '讘执旨诇职注指诐 讘侄旨谉 讘职旨注讜止专' 讗诐 转住讬专 讙' 讗讜转讬讜转 讘讬"转 诪讛诐 讬砖讗专 讗讜转讬讜转 '诪执谞职注指诇' 讻讬 讛讬讜 讚讘讜拽讬诐 讘讜 讻讜讞讜转 专注讜转 砖诇 讞讬爪讜谞讬诐 讻讗砖专 讚讘讜拽讬诐 讘诪谞注诇 砖诇 讗讚诐.
讜注讜讚 谞专讗讛 诇专诪讜讝 讘砖诐 '讘执旨诇职注指诐' 讚讗诪专讜 专讘讜转讬谞讜 讝"诇 (讗讘讜转 讚专讘讬 谞转谉 驻专拽 讘) 讘诇注诐 谞讜诇讚 诪讛讜诇 (讘诪讚讘专 讻讚, 讟讜) 讜诪拽砖讬诐 注诇 专砖"讬 讝"诇 (讘诪讚讘专 讻讚, 讚) 砖讻转讘 砖讛讬讛 谞讜驻诇 注诇 驻谞讬讜 诇驻讬 砖讛讬讛 注专诇. 讜诪转专爪讬诐 讚讗讞专 砖讛讬讛 拽讜住诐 讘讗诪转讜 谞诪砖讻讛 注专诇转讜 讜谞讻住讬转 注讟专讛 砖诇 讗诪转讜 讜谞专讗讛 注专诇, 讜讬讚讜注 诪讛 砖讗诪专 专讘讬谞讜 讛讗专"讬 讝"诇 讘砖注专 专讜讞 讛拽讜讚砖 讚讛注讟专讛 讛讬讗 住讜讚 诪"诐 住转讜诪讛 讜诇驻讬 讝讛 谞拽专讗 '讘执旨诇职注指诐' 讗讜转讬讜转 '讘诇注 诪"诐' 驻讬专讜砖 讘诇注 诇砖讜谉 讻住讜讬 讻诪讜 讻职旨讘址诇址旨注 讗侄转 讛址拽止旨讚侄砖讈 (讘诪讚讘专 讚, 讻) 讻诇讜诪专 讛注讟专讛 砖讛讬讗 住讜讚 讗讜转 诪"诐 住转讜诪讛.



转旨指谞指讗 讛讜旨讗 讘旨职注讜止专 讛讜旨讗 讻旨讜旨砖讈址谉 专执砖讈职注指转址讬执诐 讛讜旨讗 诇指讘指谉 讛指讗植专址诪执讬 (讘诪讚讘专 讻讘, 讛). 讚注 讚讗诇 转讞砖讜讘 讚讘专讬诐 讻驻砖讜讟谉 砖砖诇砖讛 讗诇讛 讛诐 讙讜祝 讗讞讚 砖讬砖 诇讜 砖诇砖讛 砖诪讜转 讛谞讝讻专讬诐 讚讝讛 诇讗 讬转讻谉, 讜专讘讬谞讜 讛讗专"讬 讝"诇 讗诪专 诇讛讚讬讛 讚讘注讜专 讗讘讬讜 砖诇 讘诇注诐 讛讜讗 讘谞讜 砖诇 诇讘谉 讛讗专诪讬 讜讻诪讜 砖讗诪专 讘砖注专 讛驻住讜拽讬诐 讘驻住讜拽 谞职讗只诐 讘执旨诇职注指诐 讘职旨谞讜止 讘职注止专 (讘诪讚讘专 讻讚, 讙).
讗讱 讻讜谞转 专讘讜转讬谞讜 讝"诇 诇讜诪专 砖诇砖讛 讗诇讛 讛诐 砖讜专砖 讗讞讚 讜诇注讜诇诐 讛讬讜 讘注讜诇诐 讛讝讛 讙' 讙讜驻讬诐 讻诇 讗讞讚 讘讝诪谉 讗讞专 讜诇讘谉 讛讬讛 注讬拽专 讛砖讜专砖, 讜讻讜砖谉 讜讘注讜专 讬讜爪讗讬诐 诪诪谞讜 讻诪讜 讙讜祝 讗讬诇谉 砖讬讜爪讗讬诐 诪诪谞讜 注谞驻讬诐 讚讜讚讗讬 讛注谞驻讬诐 讛诐 诪讜讘讚诇讬诐 诪谉 讙讜驻讜 砖诇 讗讬诇谉 讗讱 讬讗诪专 注诇讬讛诐 讛讻诇 讛诐 讗讞讚.
讜讘讝讛 谞转专抓 讚拽讚讜拽 讗讞讚 讚诇讗 谞拽讟讬谞讛讜 讘注诇 讛诪讗诪专 讻住讚专谉 讚谞拽讬讟 诇讻讜砖谉 专砖注转讬诐 讘讗诪爪注 讜讛讜讗 讛讬讛 讘讬诪讬 砖驻讜讟 讛砖讜驻讟讬诐 讜讘讝讛 谞讬讞讗 讚谞拽讬讟 诇讛讜 讻住讚专谉 讘砖讜专砖谉 诇诪注诇讛. 讜谞专讗讛 诇讬 '讻旨讜旨砖讈指谉 诇指讘指谉 讘旨职注讜止专' 专讗砖讬 转讬讘讜转 '讻旨侄诇侄讘' 砖讛诐 讻诪讜 讻诇讘 讛谞讜讘讞 讗讱 讘讝讻讜转 讗讘专讛诐 讗讘讬谞讜 注"讛 砖谞转讘专讱 讘讗讜转讬讜转 '讘址旨讻止旨诇' 讚讻转讬讘 讜址讛殖' 讘值旨专址讱职 讗侄转 讗址讘职专指讛指诐 讘址旨讻止旨诇 (讘专讗砖讬转 讻讚, 讗) 谞讬爪讜诇讜 讬砖专讗诇 诪谉 讙' 讟讜诪讗讜转 讗诇讜 砖讛诐 专讗砖讬 转讬讘讜转 '讻旨侄诇侄讘' 讻谞讙讚 讗讜转讬讜转 讘址旨讻止旨诇 讻住讚专谉 讚谞拽讬讟 诇讛讜 讻讗谉 '讘旨职注讜止专 讻旨讜旨砖讈指谉 诇指讘指谉'.
讜诪讛 砖讻转讘转讬 注诇 砖诇砖讛 讛谞讝讻专讬诐 讛诐 砖讜专砖 讗讞讚, 谞诪爪讗 讚讘专 讝讛 诪驻讜专砖 注诇 砖谞讬诐 诪讛诐 讘讚讘专讬 专讘讬谞讜 讛讗专"讬 讝"诇 讘砖注专 讛驻住讜拽讬诐 驻专砖转 讻讬 转砖讗 讜讝讛 诇砖讜谞讜 讙诐 讛讜讚注转讬讱 讘驻住讜拽 讜址转执旨讙职谞止讘 专指讞值诇 讗侄转 讛址转职旨专指驻执讬诐 讗植砖侄讈专 诇职讗指讘执讬讛指 (讘专讗砖讬转 诇讗, 讬讟) 讻讬 诇讘谉 讛讗专诪讬 谞转讙诇讙诇 讘讘诇注诐 讘谉 讘注讜专 讻讬 讘注讜专 讛讜讗 讘谞讜 砖诇 诇讘谉 讜讗讘讬讜 砖诇 讘诇注诐 讜讛谞讛 讻诇 讗讜转讛 讛诪砖驻讞讛 讛诐 诪砖专砖 讗讞讚 讛谞讝讻专 砖讛诐 住讬讙讬 谞砖诪转 诪砖讛 专讘讬谞讜 注"讛 讜讛诐 诇讘谉 讜讘诇注诐 讜讘注讜专 讜讻讜' 注讬讬谉 砖诐.
讛专讬 讻转讘 讘注讜专 讜诇讘谉 讛诐 砖讜专砖 讗讞讚 讗讱 讛诐 讙讜驻讬诐 诪讜讞诇拽讬诐 谞诪爪讗 讚讘专讬 讛讘专讬讬转讗 诪讜讘谞讬诐 砖驻讬专 讻讗砖专 驻专砖谞讜 诇注讬诇. 讜讗诇 转转诪讛 诇诪讛 诇讗 诪谞讛 转谞讗 讚讘专讬讬转讗 讝讜 讗转 讘诇注诐 注诪讛诐? 讗驻砖专 讻讬 诪讗讞专 砖诇讘谉 谞转讙诇讙诇 讘讘诇注诐 讜转谞讗 讚讘专讬讬转讗 讝讻专 讗转 诇讘谉 诇讗 讛讜爪专讱 诇诪谞讜转 讗转 讘诇注诐 讜讛专讬 讛讜讗 讻讗诇讜 诪谞讗讜 注诪讛诐.
讜讚注 讚诪讛 砖讗诪专 '注指砖讉指讛 砖讈职转旨值讬 专执砖讈职注执讬旨讜止转' 诇讗 拽讗讬 注诇 讛讙讜祝 讗诇讗 注诇 讛谞驻砖 讚讞诇拽 诪诪谞讛 注砖讛 专砖注讛 讘讬诪讬 讬注拽讘 讗讘讬谞讜 注"讛 讜讞诇拽 讛谞驻砖 砖讘讗 诇注讜诇诐 讛讝讛 讘讬诪讬 砖驻讜讟 讛砖讜驻讟讬诐 注砖讛 砖转讬 专砖注讬讜转 讚讗祝 注诇 讙讘 讚讛诐 讛讬讜 讙讜驻讬诐 讗讞讚 诪讜讞诇拽讬诐 讗讱 诪爪讚 讛谞驻砖 讞砖讜讘讬诐 讗讞讚 诪讗讞专 讚讛诐 砖讜专砖 讗讞讚 讜讚讜"拽.



讘旨执诇职注指诐 讞执讬讙旨值专 讘旨职专址讙职诇讜止 讗址讞址转 讛指讬指讛 (讘诪讚讘专 讻讙, 讙). 谞专讗讛 诇讬 讘住"讚 讛讟注诐 砖诇拽讛 讘专讙诇讜 讻砖讛诇讱 诇拽诇诇 讗转 讬砖专讗诇 注诇 讬讚讬 讘讛诪转讜 讻讬讚讜注 诪讛 砖讗诪专 专讘讬谞讜 讛讗专"讬 讝"诇 讘砖注专 讛驻住讜拽讬诐 驻专砖转 讘诇拽 讚注讝讛 讜注讝讗诇 讛讬讜 诪谉 讗讜专讜转 讛讚讬谞讬谉 讛诪讻讜谞讬诐 讘砖诐 专讙诇讬诐 讜注拽讘讬讬诐 讜注讝讛 讛讬讛 诪谉 注拽讘 讬诪讬谉 讜注讝讗诇 诪谉 注拽讘 砖诪讗诇 讜讘诇注诐 讛讬讛 诪谉 诪拽讜诐 砖讘诇讜注 讘讜 讛讗讜专讜转 砖诇 讛讚讬谞讬诐 讛讗诇讜 讛诪讻讜谞讬诐 讘砖诐 专讙诇讬诐 讜注拽讘讬讬诐 讜诇讻讱 谞拽专讗 '讘执旨诇职注指诐' 诇砖讜谉 讘诇讬注讛 讜诇讻谉 讛讬讛 讛讜诇讱 诇讛专专讬 讞讜砖讱 诇诪拽讜诐 注讝讛 讜注讝讗诇 讜讛讬讛 诇讜诪讚 诪讛诐 讻诇 讞讻诪转讜 讘讻砖讜驻讬诐 讜拽住诪讬诐 讜讻讬讜爪讗 注讚 讻讗谉 讚讘专讬讜 注讬讬谉 砖诐 讜注诇 讻谉 讻讬讜谉 砖讛诇讱 诇讛讝讬拽 诇讬砖专讗诇 注诇 讬讚讬 拽住诪讬讜 讜讻砖讜驻讬讜 砖诇诪讚 诪讗诇讜 砖讛诐 讘讞讬谞转 专讙诇讬诐 诇讻讱 诇拽讛 讘专讙诇讬讜 注诇 讬讚讬 讘讛诪转讜 讜谞注砖讛 讞讙专 讚拽专讜 诇讬讛 讘诇注诐 讞讙专讗.



讘旨执诇职注指诐 拽讜止住值诐 讘旨职讗址诪旨指转讜止 讛指讬指讛. 讛谞讛 讘讝讛 讬砖 诇专诪讜讝 讛驻住讜拽 砖讗诪专 讘诇注诐 诇讘诇拽 诪指讛 讗侄拽止旨讘 诇止讗 拽址讘止旨讛 讗值志诇 (讘诪讚讘专 讻讙, 讞) '讗侄拽止旨讘' 专讗砖讬 转讬讘讜转 '讗讛讬讛 拽讜住诐 讘讗诪讛' 讻讚讬 诇讛专注 诇讬砖专讗诇 诪讛 讬讜注讬诇 讝讛 诪讗讞专 讚'诇止讗 拽址讘止旨讛 讗值志诇' 讜诇讻谉 诇讗 讬讜注讬诇 讛拽住诐 讻谞讙讚谉.



拽讜止住值诐 讘旨职讗址诪旨指转讜止 讛指讬指讛 讚旨执讻职转执讬讘 讛指讻指讗 "谞止驻值诇 讜旨讙职诇讜旨讬 注值讬谞指讬执诐" 讜旨讻职转执讬讘 讛指转指诐 "讜职讛指诪指谉 谞止驻值诇 注址诇 讛址诪旨执讟旨指讛" (讘诪讚讘专 讻讚, 讙) (讗住转专 讝, 讞). 拽砖讗 讜讛诇讗 '拽讜止住值诐 讘旨职讗址诪旨指转讜止 讛指讬指讛' 专讜爪讛 诇讜诪专 砖讛讬讛 诪砖讞讬转 讝专注讜 诇讘讟诇讛 讜拽讜住诐 讘讛砖讞转转 讝专注讜, 讜注谞讬谉 讝讛 砖诇 讛砖讞转转 讝专注讜 讛讬讻讗 谞专诪讝 讘驻住讜拽 '讜职讛指诪指谉 谞止驻值诇 注址诇 讛址诪旨执讟旨指讛'? 讜诪讛 砖讬讬讻讜转 讬砖 诇讛砖讞转转 讝专注讜 砖诐?
讜谞专讗讛 诇讬 讘住"讚 讻讬 讞拽专谞讜 讘诪讛 砖讗诪专 讗讞砖讜专讜砖 '讛植讙址诐 诇执讻职讘旨讜止砖讈 讗侄转 讛址诪址旨诇职讻指旨讛 注执诪执旨讬 讘址旨讘指旨讬执转' (讗住转专 讝, 讞) 诪讛 专讗讛 诇讜诪专 诇讜 讻谉, 讜讛诇讗 讛讜讗 讛讬讛 谞讜驻诇 讜诪转讞谞谉 诇驻谞讬 讗住转专 注诇 谞驻砖讜 讜讘讬讗讛 诪讗谉 讚讻专 砖诪讗 讛讻讗? 讜注讜讚 讛讚讘专 讬驻诇讗 诇诪讛 砖转拽 讛诪谉 讜诇讗 讛砖讬讘 诇诪诇讱 砖讛讜讗 诪转讞谞谉 讜谞驻诇 注诇 专讙诇讬讛 诇讘拽砖 诪诪谞讛 讛爪诇讛, 讜讛讬讛 讗讜诪专 诇诪诇讱 转砖讗诇 诪讗住转专 注诇 讝讗转 注诇 诪讛 讘讗转讬 讜转讙讬讚 诇讱 讜诇诪讛 砖转拽 讚诪砖诪注 砖讛讜讚讛 诇讚讘专讬 讗讞砖讜专讜砖 砖讘讗 诇讻讘讜砖 讛诪诇讻讛?
讜驻专砖转讬 讘住"讚 讗祝 注诇 驻讬 砖讗住转专 讛讬转讛 讬讜砖讘转 讘诪砖转讛 讛讬讬谉 注诇 讛砖诇讞谉 诇讗 讛讬讜 驻谞讬讛 谞专讗讬谉 诇驻谞讬 讛诪谉 诪砖讜诐 讚专讱 讗专抓 讻讬 讗砖讛 诪诇讻转讗 讛讬讗 讗诇讗 讛诪谉 讛讬讛 谞住讜讙 讗讞讜专 讘讬砖讬讘转讜 注诇 讛砖诇讞谉 讘讗讜驻谉 砖讗讬谞讜 专讜讗讛 驻谞讬诐 砖诇 讗住转专, 讗讱 讻讗砖专 拽诐 诇讛转讞谞谉 注诇 谞驻砖讜 诪诪谞讛 注诪讚 诇驻谞讬讛 讜谞驻诇 注诇 讛诪讟讛 诇驻谞讬讛 讜诇讻谉 讻讗砖专 讘讗 讗讞砖讜专讜砖 讜专讗讛讜 诇驻谞讬 讗住转专 讞砖讚讜 砖讘讗 诇讻讘讜砖 讗转 讛诪诇讻讛 讻讬 谞转注讜专专 讗爪诇讜 转讗讜转 讛转砖诪讬砖 讘专讗讜转讜 驻谞讬讛 讛诪讗讬专讬诐 讻诇讘谞讛, 诇讻谉 驻砖讟 讗讞砖讜专讜砖 注诇 讗讘专 讛转砖诪讬砖 砖诇 讛诪谉 诇讘讚拽讜 讗诐 讛讜讗 诪拽讜砖讛 讜讘讗 讛砖讟谉 讜注砖讛 讗讜转讜 讝讘 砖讝专注讜 谞砖驻讱 注诇 讛诪讟讛 讜专讗讛讜 诪拽讜砖讛 讜讝讘 讝专注讜! 讜讗讝 谞转讘专专 讗爪诇讜 砖讘讗 诇讻讘讜砖 讗转 讛诪诇讻讛 讜诇讻谉 讻讬讜谉 砖讗诪专 诇讜 '讛植讙址诐 诇执讻职讘旨讜止砖讈 讗侄转 讛址诪址旨诇职讻指旨讛 注执诪执旨讬 讘址旨讘指旨讬执转' 诇讗 诪爪讗 讛诪谉 驻讛 诇讛讻讞讬砖 讜诇讜诪专 诇讗讜! 讻讬 专讗讛 砖讛诪诇讱 讘讚拽讜 讜诪爪讗 讛讗讘专 砖诇讜 诪拽讜砖讛 讜讝讘 讝专注讜 诪诪谞讜 讜讛专讬 谞转讘专专 讛讚讘专 讛讝讛 注诇 讬讚讬 砖谞讬 讚讘专讬诐, 拽砖讜讬 讜讬爪讬讗转 讝专注.
讜诇驻讬 讝讛 砖驻讬专 讬诇讬祝 讛讻讗 注诇 讘诇注诐 砖讛讬讛 拽讜住诐 讘讗诪转讜 砖诪砖讞讬转 讝专注讜 诇讘讟诇讛 诪讙讝专讛 砖讜讛 讚谞讜驻诇 讚讻转讬讘 讘讛诪谉 '谞止驻值诇 注址诇 讛址诪旨执讟旨指讛' 砖诪爪讗 讗讞砖讜专讜砖 讘讜 讛砖讞转转 讝专注 讜诇讻谉 讗诪专 砖讘讗 诇讻讘讜砖 讛诪诇讻讛.



讜旨诪址讗谉 讚旨职讗指诪址专 讘旨指讗 注址诇 讗植转讜止谞讜止 讛指讬指讛 讻旨职转执讬讘 讛指讻指讗 "讻旨指专址注 砖讈指讻址讘" 讜旨讻职转执讬讘 讛指转指诐 讻旨指专址注 谞指驻址诇 砖讈指讻指讘" (讘诪讚讘专 讻讚, 讟) (砖讜驻讟讬诐 讛, 讻讝). 讙专住讛 讝讜 诪讜讟注讬转 讛讬讗 诪讻诪讛 拽讜砖讬讜转 讜讛讙专住讗 讛谞讻讜谞讛 讛讬讗 诪讛 砖讛讘讬讗 讘住驻专 讚拽讚讜拽讬 住讜驻专讬诐 诪转诇诪讜讚 讻转讘 讬讚 讻旨职转执讬讘 讛指讻指讗 '谞止驻值诇' 讜旨讻职转执讬讘 讛指转指诐 '讻旨指专址注 谞指驻址诇' 讜诇诪讚 诪讝讛 诪讛 讛转诐 注谞讬谉 讘注讬诇讛 讙诐 讻讗谉 注谞讬谉 讘注讬诇讛 讜讬诇讬祝 砖讛讬转讛 砖讻讬讘转讜 注诐 讘讛诪讛 讻讬 '谞止驻值诇 讜旨讙职诇讜旨讬 注值讬谞指讬执诐' (讘诪讚讘专 讻讚, 讙) 专讗砖讬 转讬讘讜转 '注指讜止谉' 讜讗诐 砖讜讻讘 注诐 讗砖转讜 诪讛 注讜谉 讬砖 诇讜 讘砖讻讘讜? 讗诇讗 讜讚讗讬 砖砖讻讘 注诐 讘讛诪转讜 讻讗砖专 讛讙讬讚讛 讞专驻转讜 讘讗讜诪专讛 讛址讛址住职讻值旨谉 讛执住职讻址旨谞职转执旨讬 (讘诪讚讘专 讻讘, 诇) 砖讛讜讗 诇砖讜谉 住讜讻谞转 讻诪讜 砖讗诪专讜 专讘讜转讬谞讜 讝"诇.
讗讜 讬诇讬祝 诇讛 诪讚拽专讬 诇讘注讬诇讛 讘诇砖讜谉 谞驻讬诇讛 讚讗诐 砖讜讻讘 注诐 诪讬谞讜 讗讬谉 讝讛 谞驻讬诇讛 讗讱 讘砖讻讘讜 注诐 讘讛诪讛 讜讚讗讬 讝讜 谞驻讬诇讛 讜讬专讬讚讛 讗诇讬讜. 讜诪讛 砖谞讗诪专 讘住讬住专讗 诇砖讜谉 谞驻讬诇讛 诪驻谞讬 讻讬 讘注讬诇转讜 讛讬转讛 住讬讘转 诪驻诇转讜 砖讬讻诇讛 诇讛专讙讜 讘砖讘讬诇 砖转砖 讻讞讜 注诇 讬讚讬 讘注讬诇讜转.





讘讗专 砖讘注

讝讛 讚讜讗讙 讛讗讚讜诪讬 注诇讬 驻诇砖转 讜讻讜'. 讘诪讚讘专 专讘讛 讘驻专砖转 谞砖讗 驻专砖讛 讬"讚 讬砖 转讜住驻转 讚讘专讬诐 讘讛讙讚讛 讝讜 注讬讬谉 砖诐:





驻转讞 注讬谞讬诐

讘诇注诐 讘诇讗 注诐 讜讻讜'. 讻转讘 讛专讘 注讬讜谉 讬注拽讘 讗驻砖专 讚讚专讬砖 讛谞讬 讚专砖讜转 诪讚讘住讜祝 驻专砖转 讜讬砖诇讞 讻转讬讘 讘诇注 讘谉 讘注讜专 讜谞专讗讛 砖讛讻诇 讗讞讚 注讻"诇 讜诪砖诪注 诪讚讘专讬讜 讚住讘专讗 讚谞驻砖讬讛 拽讗诪专 讚讘诇注 讘谉 讘注讜专 讚驻专砖转 讜讬砖诇讞 讛讜讗 谞讬讛讜 讘诇注诐. 讜讬砖 诇讛专讙讬砖 讚讘诇注 诪诇讱 讘讗讚讜诐 讜诪转 讘诪诇讻讜转讜 讜讛讜讗 讜讛诪诇讻讬诐 砖讗讞专讬讜 诪诇讻讜 拽讜讚诐 讗诇讜驻讬 注砖讜. 讜讗诇讜 讘诇注诐 诪拽专讗 讻转讜讘 讚讛讜讗 诪驻转讜专 讗专诐 谞讛专讬诐 讜谞讛专讙. 讜驻砖讜讟 诪专讝"诇 讚讛讬讛 诪讬讜注爪讬 驻专注讛. 讗诪谞诐 专讗讬转讬 诇讛专讗"诐 驻专砖转 讘诇拽 讚"讛 讗专抓 讘谞讬 注诪讜 砖讻转讘 诪砖诐 讛专讗讘"注 讚讘讚专砖 讘诇注 讛讜讗 讘诇注诐 讜讟注谉 讻讬 讝讛 讗专诪讬 讜讝讛 讗讚讜诪讬. 讜诪讛 砖讛拽砖讛 讛专讗"诐 砖诐 注诇 讛专讗讘"注 讘诪讛 砖驻讬专砖 讗专抓 讘谞讬 注诪讜 讜讛诐 讗专诪讬讬诐 讜讻讜' 砖谞专讗讛 砖讛讜讗 诪驻专砖 讗专抓 讘谞讬 注诪讜 砖诇 讘诇注诐 讜诪讛 讘讗 讛讻转讜讘 诇讜诪专 讚住转诐 讻诇 讗讚诐 讗谞砖讬 讗专爪讜 讛诐 诪讘谞讬 注诪讜 讜注讜讚 诪讬 讙讬诇讛 讝讛 诇讜 注讚 砖讟注谉 诪讝讛 注诇 讚专砖 专讝"诇 讘诇注诐 讛讜讗 讘诇注 注讻"讚. 拽"拽 讚诇讗 讝讻专 砖讛专诪讘"谉 讘驻讬专讜砖讜 驻讬专砖 讘讛讚讬讗 讗专抓 讘谞讬 注诪讜 砖诇 讘诇注诐 讜讛讟注诐 诇讛讝讻讬专 讻谉 诪驻谞讬 砖讛讬讛 拽讜住诐 诪谉 讛讗专抓 砖讻诇讛 拽住诪讬诐 讻注谞讬谉 砖讻转讜讘 讻讬 诪诇讗讜 诪拽讚诐 讜注讜谞谞讬诐 讻驻诇砖转讬诐 注讻"诇 讜诪讛 砖讛拽砖讛 注讜讚 诪讬 讙讬诇讛 诇讜 讜讻讜' 诇拽"诪 讚讗拽专讗 讚驻专砖转 转爪讗 住诪讬讱 讚讻转讬讘 讘诇注诐 讘谉 讘注讜专 诪驻转讜专 讗专诐 谞讛专讬诐:

